text:
'Omakoti' babambe inkunzi isuphamakethe
2013-01-16 12:04
Bloemfontein - Azofaka isicelo sebheyili enkantolo amadoda amathathu abefake izingubo zomshado nezinwele zokufakelwa, abambe inkunzi isuphamakakethe.
Iphephandaba iVolksblad libike lathi abasolwa abebegqoke bebahle, beshaye ezomshado zabantu besimame, bazovela ngaphambi kweNkantolo yeMantshi yaseWelkom.
Isigejana samadoda ayisithupha, sagasela esuphamakethe ePutswastene, eThabong, sihlome ngemimese saphoqa abasebenzi ukuthi babanike imali nempahla.
Umbiko wephephandaba uthi abathathu kulaba babegqokise okomakoti abashadayo abangamaSulumane, umboniso oqoshwe yi-video, uveza izigilamkhuba lezi zehluleka nokuhamba, zibhadazela zishukwa yizingubo zomshado.
Amaphoyisa afuna abanye abasolwa abathathu, abangakatholakali.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


c: text/html

text:
Kunesidingo esikhulu sezempilo eGauteng
2012-03-14 16:37
Johannesburg - Undunankulu esifundazweni saseGauteng uNomvula Mokonyane, uthi sikhulu kakhulu isidingo sezempilo esifundazweni, esho ngoLwesithathu.
"Abantu abasuka eNorth West, eFree State kanye naseMpumalanga bathutheleka ngamabhasi bethunyelwa esibhedlela iBara," kusho uMokonyane ngesikhathi ekhuluma evakashe esibhedlela iChris Hani Baragwanath, eningizimu neGoli.
UNdunankulu uhambele lana ukuzovula ngokusemthethweni igumbi lokubelethela.
"Sibona omama abangaphezu kuka-90 ngosuku...kumele leli gumbi likhuliswe."
UMokonyane uqale uhambo lwakhe ngokuhambela elokishini i-Eldorado Park, uhambele umtholampilo wendawo kanjalo namakhaya abantu.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA

robotstxt: allowed

filter: keep


text:
Ayithi vu i-NRA eMelika
2012-12-18 12:01
Washington – Inhlangano enkulukazi yezibhamu eMelika – eyaziwa kakhulu ngokuzikhulumela nakuba kubulawe abantu ngenxa yezibhamu – muva nje ithule cwaka, selokhu kwehle isigameko ngeledlule eNewtown, eConnecticut, lapho okufe khona abantu abangu-26 okuhlanganisa nezingane ezingu-20.
Ikhasi le-National Rifle Association ku-Facebook alisabonwa. INRA akukho ekubhalile nakwi-Twitter, ikhuluma ngesehlakalo sokudubula.
Abekho futhi nabaholi bayo abaphumele obala ngokweseka ilungelo laseMelika njengoba izwe lisemakhandleleni ngemuva kokudutshulwa kwabantu nosekudale inkulumompikiswano ngemithetho yezibhamu.
NgoMsombuluko iNRA ayishongo lutho ngesikhathi abantu abangu-300 bebhikishela ukungahambisani nezibhamu emahhovisi eCapitol Hill.
Ngemuva kwezigameko ezinkulu ezifuze lesi – njengesase-Oregon nase-Wisconsin – le nhlangano yezwakala kuqala yedlulisa amazwi enduduzo yaphinde yeseka amalungelo abantu abanezibhamu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
UCalitz uboshelwe izidakamizwa - Umbiko
2012-12-10 08:01
Johannesburg - Lowo owasinda ethunjwe izinyanga ezingu-20 abaduni bemikhumbi baseSomalia, uDebbie Calitz, uboshiwe ngesikhathi kutholakala izidakamizwa emzini wakhe osePitoli.
"Singaqinisekisa ukuthi uDebbie Calitz ubengomunye wabantu abayisikhombisa ababoshiwe ngesikhathi betholakala nezidakamizwa ngoLwesihlanu," kusho uCaptain Pinky
Tsinyane etshela iphephandaba iThe Times.
UCalitz nesithandwa sakhe uBruno
Pelizzari, badedelwa ezinyangeni eziyisithupha ezedlule abaduni bemikhumbi baseSomalia.
Amaphoyisa aseBrooklyn nawaseGarsfontein agasele eflethini eliseConstantia
Park ngemuva kokulunywa indlebe ngokuthi uCalitz unezithombo zensangu ne-hallucinogenic.
Babe sebeboshwa njengoba kulindeleke bavele enkantolo.
UCalitz usanda kukhipha incwadi esihloko sithi Debbie Calitz: 20 Months in Hostage Hell.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uphikelele esicongweni uBongo RiotComment on this story
BANINGI abazibuza ngephimbo elikhulu elizwakala engomeni okucula kuyona phambili uZahara edlalwa ubuthaphuthaphu emisakwazeni eyahlukene kulezi zinsuku. Empeleni sikhuluma ngengoma kaMphikeleli Zungu (33) odume ngoBongo Riot esihloko sithi Thetha Nami nethi Saka Leyena enesigqi somculo wasentshonalanga ne-Afrika. Le nsizwa eqopha ngaphansi kwe-TS Records ayisiyo umafikizolo emculweni njengoba kade iyilungu leqembu lomculo iGang of Instrumental (GI). URiot ohlala KwaThema, eGoli uthi ukubonakala kwakhe esegundile njengoba abeyaziwa ngemiyeko akusho ukuthi usengomunye umuntu. U-SIHLE “Ngeney’ntwen” MKHIZE uthathe leli thuba waba nengxoxo naye.
Yini ekwenze wanquma ukuyishaya phansi imiyeko obusujwayeleke ngayo?
Eqinisweni umama wami owazikhalela wathi ucela ngiyigunde ukuze angibone njengoba nginjalo kwazise bese kunesikhathi eside nginayo. Nami ngamhlonipha ngayigunda.
Nibangaki kwenu?
Siyishumi, mina ngingowokugcina owokuqala mhlawumbe uneminyaka engu-60. Abazali bethu kuqala bebengadlali, bebewandisa umuzi akufani nezikhathi zanamhlanje (ehleka).
Kule albhamu yakho i-I Am African uzwakala sengathi usilaxazile isigqi se-reggae obusuwaziwa ngaso, uwubiza ngasiphi isigqi lo mculo osuwushaya manje?
Lo mculo ngiwubiza nge-urban pop, i-reggae angiyilahlile. Mina ngiwumuntu okwaziyo ukuzijwayeza umculo ongafani, yingakho nje ungizwa ngicula lolu hlobo manje.
AmaRasta njengabanye abantu abebekulandela kakhulu awuboni ukuthi sengathi ubashiye dengwane?
Okumele bakwazi ukuthi emculweni kuyakhulwa futhi nemakethe iyashintshashintsha. Yebo wona akhona athi ngiwajikele kodwa akusilo iqiniso lokho.
Uyawusebenzisa umthunzi wezinkukhu?
Nakuba ngikholelwa ezintweni zesintu, kodwa cha bhuti, angiwusebenzisi umthunzi wezinkukhu. Empeleni ngikhonza e-ZCC ngingumKristu.
Njengoba usucula wedwa ngabe kusho ukuthi sekuphelile nge-GI?
Cha, into eyenze sahlukana okwesikhashana wukuthi abanye bethu bagxila emkhakheni wezethelevishini namafilimu, mina ngabekezela la emculweni. Kodwa ngingakuqinisekisa ukuthi ngonyaka ozayo sizokhipha siyiqembu.
Banjani abesifazane ukuziwela kuwena?
Mina ngihlukile ngigcina ngokubajabulela nje kuphela. Angifani nabanye abasebenzisa ithuba lokuthi bakhonzwe abalandeli bese bebashela noma baluthe labo abafisa ukungena emculweni ngoba befuna ukufeza izinhloso zabo.
Yikuphi ukudla ozifela ngakho?
Ngidla inhlanzi njengoba ngikhuluma nawe nje ngingena e-Ocean Basket. Angizilokothi ezinye izinhlobo zenyama.
Ezicathulweni ugqoka muphi usayizi, ngabe unesitolo esithile sezimpahla okanye ungena noma yikuphi?
Ngigqoka usize-12 ezicathulweni kodwa ezalapha eNingizimu Afrika ziyangimpintsha kuze kube ngcono ezakwamanye amazwe. Esitolo sezingubo ngikhonze izimpahla zakwa-Europa Art.
Sesiphetha, umculo wakho utholakala nini kwi-internet?
Ngithembisa ukuthi noma kanjani ngesonto elizayo uzobe usutholakala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kufunwa izihlobo zoshone engozini
2012-11-08 16:22
Johannesburg - Amaphoyisa ase-Eastern Cape afuna izihlobo zowesilisa owashona esehlakalweni sengozi yomgwaqo eyenzeka phakathi kweButterworth neDutywa, ngoLwesithathu.
Imoto kamufi yashayisana netekisi ngoLwesithathu ebusuku, kusho uCaptain Jackson Manatha.
"Umshayeli owashona ulinganiselwa eminyakeni engu-30 ubudala, akaziwa ukuthi ungubani."
Abagibeli betekisi abangu-14, abahlanganisa nomshayeli wayo, bangeniswa esibhedlela iButterworth, base bededelwa.
"Imbangela yengozi ayikazeki, amaphoyisa ayaphenya.... kuvulwe icala lokubulala ngokungenhlozo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Wayesekhaya uMngeni ngobusuku bokubulala - Ufakazi
2012-10-29 14:03
Cape Town - Umsolwa ecaleni lokubulawa komshadikazi u-Anni Dewani, wabukela umabonakude waphuza notshwala ehlezi nabangani, ngelanga ekwabulawa ngalo uDewani, kusho ubufakazi obethulwe eNkantolo eNkulu eKapa.
UNombulelo Mato, 24, utshele inkantolo wathi yena nomngani wakhe uKhuselwa kanye nesoka lomngani uXolile Mngeni, babesekhaya kubo, ngobusuku bomhlaka-13 Novemba 2010.
"UMngeni wafika ehamba nomngani wakhe ngezithuba zawo-21:00 kuya ko-22:00," kusho ufakazi.
Ufakazi utshele inkantolo wathi intombi kaMngeni, uKhuselwa, wase evele esekubo ngoba babehlele ukuthi uzochitha khona impelasonto.
UMngeni uyawaphika wonke amacala abhekene nawo, ahlanganisa elokuthumba, elokubamba inkunzi kanye nelokubulala uDewani.
Icala liyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Babizwa ngezigebengu nababulali abavukuzi
2012-11-22 14:02
Rustenburg - Abaphathi bemayini iLonmin babengafuni ukuxoxisana nabasebenzi ababetelekile ngoba bethi "bayizigebengu futhi bangababulali", kutshelwe ikhomishana kaFarlam eRustenburg ngoLwesine
Lobu bekungubufakazi kubaMfundisi uJohannes Seoka, ongumbhishobhi webandla lamaSheshi ePitoli, bufundelwe ikhomishana bufundwa ummeli weLonmin, uSchalk Burger.
Ngelanga langomhlaka-16 Agasti kwadutshulwa kwabulawa abavukuzi abangu-34 kwalimala abangu-78 ngesikhathi amaphoyisa ezama ukuhlakaza abavukuzi ababetelekile, ababesentabeni eseduzane nemayini.
Ngosonto elalandulela lelo, abantu abangu-10, kuhlanganisa amaphoyisa amabili kanye nonogada ababili, babulawa ngesikhathi kuqhubeka udlame eLonmin Platinum Mine eMarikana.
Umbhishobhi wayeyingxenye yabaholi bezenkolo ababamba izingxoxo zokuxazulula phakathi kwabasebenzi nabaphathi bemayini.
USeoka utshele ikhomishana ngoLwesine ukuthi ngesikhathi yena edlulisa isicelo ayesithunywe abavukuzi kubaphathi sokuba beze bazoxoxisana, baphendula ngokuthi abameli beLonmin abanandaba nalutho.
"Ngesikhathi ngikhuluma nabavukuzi abakhombisanga ukudinwa kanti ngakolunye uhlangothi ababemele imayini engaxoxisana nabo babegcwele ukudinwa besebenzisa namagama amabi," kusho uSeoka.
"Inhloso yokungenelela kwami kwakungukutshela abeLonmin, 'ukuthi abavukuzi bakulungele ukulalela'. Bacela umqashi ukuba eze azokhuluma nabo," kusho yena.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Angisoze nganqaba ukumela izwe - Khune
2012-12-13 14:02
Johannesburg - Unozinti weBafana Bafana u-Itumeleng Khune uthi akasize anqaba ukumela isizwe uma ebiziwe yize kunabaphakamisa ukuthi kumele ake athi ukuphunyuzwa kancane.
UKhune uphendule kanje ngesikhathi ebuzwa ukuthi akathandi yini ukuphumula uma iBafana isibhekene neMalawi ngoDisemba 22, kubika iKickOff.com.
Umqeqeshi weKaizer Chiefs uStuart Baxter ngoLwesithathu uthe uzobamba umhlangano nomqeqeshi weBafana uGordon Igesund mayelana nokukhula kokukhathazeka ngokusetshenziswa kwabadlali bakhe eqenjini lesizwe.
Kodwa uKhune, ulubheka ngendlela ehlukile lolu daba.
USpiderkid uyavuma ukuthi kuzoba nzima kubadlali abaningi ukuthi banqabe ukumela isizwe.
"Yisinqumo somqeqeshi ukubiza abadlali abadingayo. Anginalo ilungelo lokunqaba," kusho uKhune.
"Yize sidinga ukuphumula, kodwa futhi kubalulekile ukwazi ukuthi sibizelwe ukumela izwe. Lelo yiphupho layinoma yimuphi umdlali, lokugqoka ijezi leBafana."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kugwetshwe owakuleli ngelokubulala e-UK
2011-11-16 10:44
Cape Town - Owesilisa wakuleli usegwetshwe udilikajele e-United Kingdom ngokubulala ingane eneminyaka eyisithupha ubudala ngokokheya ikhaya layo ngomlilo, kubike iphephandaba elizimele laseLondon ngoLwesithathu.
Ijaji lithe uGeorge Sithole, 41, uzochitha iminyaka engekho ngaphansi kuka-17 esejele ngokubulala uDumo Sibanda.
USithole wokhela umlilo owabulala uDumo ngoba edinwe ukuthi buphelile ubudlelwane bakhe nomngane wasemndenini.
Wayesola uSiphephile Mercy Mlalazi, owaziwa ngelikaMercy, ngokujola eceleni, kuthiwa wayemsingela ngemiqhafazo nasocingweni, kubike iphephandaba.
USithole waya kulo muzi ehlome ngophethiloli nomentshisi, kulo muzi yilapho uMlalazi ayehlala khona nomndeni kaDumo ngo-Okthoba 26, 2004. ngemuva kwemizuzwana nje indlu yabe isingamalangabi.
UMlalazi nomngani wakhe uDonald Sibanda baphuma ngamawindi.
UDumo, indodakazi kaSibanda, washonela lapho.
Imizamo yabosizo lokuqala yehluleka ukumhlenga.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Inqwaba yothisha neziqu zomgunyathi
2013-02-11 10:02
Mayibongwe Maqhina, The Witness
Durban - Uphenyo oluqhutshwe nguMnyango wezeMfundo KwaZulu-Natal, luvundulule othisha abangu-173 abaneziqu ezingumkokotelo, lwathola nezinye izikhulu ezingu-14 ezakhwabanisela uhlelo lokuhanjiswa kokudla ezikoleni.
UMnyango awuvezanga ukuthi ulahlekelwe yimalini, ngale mikhonyovu, nokho uthi amacala azophenyisiswa.
Inhloko yoMnyango uNkosinathi Sishi uthi uphenyo lwaqala ngo-2005, wathi: “Angu-173 amacala aphenywayo,” esho etshela ikomidi loMnyango.
USishi uthi othisha ababanjiwe babe sebempimpa abanye.
“Banele babanjwa bakhuluma beveza abanye. Abanye abaneziqu ezingumkokotelo, kumanje banyamalele."
UMnyango uphenya nabanye abangu-32 abasolwa ekukhwabaniseleni uhlelo lokuhanjiswa kokudla ezikoleni, uSishi uthi izikhulu ezingu-14 ezihlanganisa othishanhloko abayisithupha, othisha abayisikhombisa kanye nonogada, sezixoshiwe.
UNgqongqoshe woMnyango uSenzo Mchunu ukhulume wathi baningi abazophenywa: “Kunohlu lwabantu abazophenywa, uMnyango unawo amagama abasolwa abasazolandela."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
WASHINGTON DC—
Intatheli zindaba labasakazi abalodumo abasebenza eZimbabwe Broadcasting Corporation bakhangelelwe ukungena kukhetho lwamaprimaries emabandleni ezombusazwe ukuze bancintise kukhetho lokudinga umongameli, amalunga edale lephalamende lenkokheli yezabelo.
Laba bagoqela uMnu. Geoffrey Nyarota owayengumhleli wephephandaba le Daily News, uMnu. Ezra ‘Tshisa’ Sibanda, uMnu. Eric Knight, uMnu. James Maridadi, uMnu. Supa Mandiwanzira we Zi-FM Radio Station labanye.
Umnu. Joel Gabhuza umsekeli wesikhulumeli se Movement for Democratic Change (MDC) ekhokhelwa nguMnu. Morgan Tsvangirai uthi zinengi intatheli zindaba lababengabasakazi abafuna ukuncintisa kukhetho lwamaprimaries ukuze babe ngamalunga edale lephalamande bemele leli bandla.
UGabhuza uthi intatheli zindaba lezi ezilodumo zizahlolisiswa njengomuntu wonke okumele angene kukhetho lwebandla lokudinga amalunga edale lephalamende.
UNyarota uthi uselungiselela ukungena kukhetho lolu eMakoni South emelwe okwamanje edale leli nguMnu. Pishai Muchauraya we MDC-T.
USibanda laye uthi uselungiselela ukhetho lolu emangweni weVungu eNkabazwe okwamanje emelwe edale lephalamende ngumuntu olilunga leZanu PF. Uthi ulethemba lokuthi uzanqoba kukhetho lolu akhiphe uMnu. Josephat Madubeko esikhundleni sokumela iVungu Constituency.
Kodwa-ke uMaridadi, owayengumsakazi eZBC njalo owayeyisikhulumeli sika Tsvangirai, uthi usacabanga ngokumela iMabvuku edale lephalamende.
Abafisa ukuncintisa laba babikwa bezasebenzisa imali yabo nxa bekhankasa kukhetho lwamabandla. USibanda uthi usebenzisa imali yakhe yonke ayiphanda kweleBhilithane.
Udaba Esilethulelwe NguGibbs Dube
Loba nje intatheli zindaba lezi ezifuna ukuncintisa kukhetho lwamaprimaries zingenelisa ukunqoba, kusakude phambili njengoba ukhetho kwele Zimbabwe lujayele ukuba lobudlwangudlwangu.
Abantu abedlula amakhulu amabili babulawa kukhetho lomnyaka ka 2008. Abalimalayo bagoqela yena uTsvangirai ngokwakhe, uNkosazana Kwinjeh, uNkosikazi Holland labanye abalandeli bebandla le MDC-T.


text:
Utheleke ngokuthula enkantolo uMalema
2012-11-30 12:04
Polokwane - Egqoke isudi, uJulius Malema uhlale phansi etshengisa ungatatazali ngaphambi kokuqhubeka kwecala eNkantolo eNkulu yaseLimpopo, ePolokwane, njengoba esolwa ngamacala okuwaka ngoLwesihlanu.
Lo mholi we-ANC Youth League owaxoshwa ubingelele abezindaba etshengisa umusa, njengoba eze wabaxhawula abanye.
UMalema akatshengisanga nokuncane ukukhathazeka njengoba ebezilungiselela ukubhekana namacala okukhwabanisa, inkohlakalo nokuphatha budlabha imali.
Amaphoyisa abenkanise ngaphandle kwenkantolo eqaphe isimo.
Akuzange kubikwe siphithiphithi.
Icala libe selihlehliselwa unyaka ozayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kulimale abaningi kubungazwa ukuzalwa komprefethi
2013-01-24 16:27
Tripoli - Okungenani abantu abangu-120 balimalile ngesikhathi kuqhunyiswa okhilikithi kujatshulelwa usuku lokuzalwa lomholi wezenkolo, enhlokodolobha yaseLibya, iTripoli.
Umbiko wezindaba ze-LANA, uthi abantu bebebungaza usuku lokuzalwa lomprefethi uMohammed .
"Abantu abaningi abalimalile kudingeke ukuthi banqunywe iminwe, abanye kwadingeka banqunywe izandla," kusho uBashir Milad, oyisikhulu sezempilo esibhedlela iTripoli Burns Hospital.
Izikhulu zezenkolo sezicele ukuthi lungabungazwa usuku lokuzalwa lomprefethi, bethi lokhu kuphambene nenkolo yobuSulumane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Injabulo kuchithwa esikaJub JubComment on this story
KUBE nenhlokomo yenjabulo ngesikhathi inkantolo ichitha isicelo sesihlabani somculo we-hip-hop uMolemo ‘Jub Jub’ Maarohanye (osesithombeni) sokudlulisela isigwebo secala elamlahla lokubulala.
IMantshi uMnuz Brian Nemavhindi uthe azikho izizathu eziqanda ikhanda ezingenza ukuthi inkantolo isiphasise isicelo sikaJub Jub nasolwa naye uThemba Tshabalala ukuba badlulisele udaba lwabo kwenye inkantolo.
UJub Jub nomngani wakhe bebefuna ukudlulisela phambili isigwebo sabo ngethemba lokuthi enye inkantolo izobanikeza isigwebo esihlukile noma ahoxiswe amacala abo.
Imindeni yezingane ezashayiswa ngu-Jub Jub noTshabalala ijabulile ngesikhathi iMantshi isichitha isicelo sabammangali.
UTshabalala ubegqoke i-jean eluhlaza okwesibhakabhaka, ishethi elisawolintshi nejakhethi e-brown, eboshwe ngamaketango. UJub Jub naye ubeboshwe ngamaketango egqoke ibhulukwe elimnyama, ishethi elimhlophe kanti izinwele zakhe bezilukwe kahle.
NgoDisemba 5 uJub Jub noTshabalala bagwetsgwa iminyaka engu-25 bebhadla ejele ngecala lokubulala, ukuzama ukubulala, ukushayela bedle izidakamizwa nokudlala umjaho wezimoto emgwaqweni womphakathi.
UJub Jub noTshabalala bashayisa izingane zesikole ngoMashi 8 eProtea North bencintisana ngezimoto.
Izingane ezashona ngoPrince Mohube. Mlungisi Cwayi, Andile Mthombeni noPhomello Masemola.
UFrank Mlambo noFumani Mushwana basinda kodwa sebekhubazekile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Intandokazi ifana newozawoza kwabesifazane asebeke bayihambelaComment on this story
LUNGI LANGA
UNGAFUNGA ukuthi abesifazane abahambela umcimbi weSolezwe, Intandokazi Women’s Club ngabantu abakade bazana kanti abanye babo basuke bebonana okokuqala bese bengabe besahlukana, kepha okunye ngabo wukuthi kabaphinde bahlukane nalo mcimbi.
Izintandokazi ezintathu ezingothisha, uNksz Sonto Chamane (51) waseMariannridge, uNkk Sonto Chalufu (51) wasenkabeni yeTheku noNksz Nosisa Thobela (50) waseMlazi kwa-W, bathi abasoze bahlukana neNtandokazi.
Baneminyaka engaphezu kweyisishiyagalombili behambela lo mcimbi kanti bawulandela noma ngabe ukuphi nesifundazwe.
Uhleka kancane uNksz Thobela uma echaza ukuthi baqala kanjani ukuhamba imicimbi yeNtandokazi esibe yingxenye yempilo yabo abangasakwazi ukuphila ngaphandle kwayo.
Uthi yena wafakwa ngumngani wakhe abakhule naye, uNksz Chamane emicimbini yeNtandokazi.
“Sibe sesihlangana noSonto Chalufu sase siba ngabangani abangahlukani kusukela lapho. Manje sesiyazi, sibheka ukuthi omunye umcimbi olandelayo ukuphi bese sithenga amathikithi ethu, senze amalungiselelo okuwuhambela ngisho noma ngabe ukuphi,” kusho uNksz Thobela.
Kusukela baqala ukuhambela Intandokazi bathi awukho osuke wabaphutha futhi kabazimisele ngokuthi kube khona oyobaphutha esikhathini esizayo.
UNksz Chamane uthe bafunda lukhulu futhi bathola ithuba lokwazana nabantu abahlukene.
“Sifunda lukhulu uma size kulo mcimbi ngoba konke okusuke kwenziwa kuyahluka ngaso sonke isikhathi. Akugcini ngokuthi sihambe nezimfundiso zakhona kepha sigoduka sithole abangani abasha njalo kanti futhi kusinika ithuba lokutholana nabanye abantu abanemicabango efanayo nabenza umsebenzi esiwenzayo,” kuchaza uNksz Chamane.
Bakhuthaza abanye besifazane ukuthi bangadembeseli ukuhambela lo mcimbi njengoba bethi bona kuyimanje sebezitshelile ukuthi bayaya kolandelayo ngo-Okthoba kulo nyaka yize kungakashiwo ukuthi uzoba kuphi.
Bathi abahambela lo mcimbi bayanda ngoba sebebaningi abesifazane abawuhambelayo uma beqhathanisa nesikhathi besaqala ukuwuhambela ubanjelwa eRoyal Hotel.
UNksz Zandile Nembe oyiMarketing Executive yeSolezwe uthe bayakubonga ukwethembeka kwalezi zintandokazi kulo mcimbi ngoba bawuhambe kusukela uqala kuze kube manje.
“Siyakubona ukuzinikela kwabo ngoba bebelokhu bekhona kusukela waqala nami ngafika ngatshelwa ukuthi kukhona lezi zintokazi ezingasali kulo mcimbi,” kusho uNksz Nembe.
Ubonge bonke abanye abahambela lo mcimbi njengoba ethe zikhona nezinye izintandokazi ezilokhu ziwuhambela, wakhuthaza nabasaqala ukuthi baqhubeke nokuwuhambela.
Phakathi kwabaxhasi balo mcimbi kukhona abakwa-Inecto, Spekko Rice, Ithala naboMnyango wezoBulungiswa KwaZulu-Natal.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuphele amahlathi kotholwe nensanguComment on this story
BAWINILE NGCOBO
KUBOSHWE ibhungu laseLesotho elitholwe nensavunsavu yensangu lapho liqashe khona eDassenhoek ngaseMariannhill izolo.
Leli bhungu (19) litholwe namasaka ayisishiyagalombili egcwele insangu okuthiwa beliwalande kwelakubo.
Okhulumela amaphoyisa esifundazweni uCaptain Thulani Zwane uthe amaphoyisa aseMariannhill alunywe indlebe ngensangu ebiyolandwa eLesotho.
“Amaphoyisa athole ukuthi le nsangu igcinwe ngumnikazi wayo endlini aqashe kuyona eDassenhoek. Amaphoyisa anikele khona namuhla (izolo) ngezithuba zawo-10 ekuseni,” kusho uZwane.
Uthe amaphoyisa afike angqongqoza endlini abeyalelwe yona kwavula umsolwa oqashe kuyona kanti akudingekanga nokuthi aze aseshe endlini abheke insangu ngoba amasaka ayo abezihlalele phansi kuyo le ndlu.
“Enye insangu ibifakwe emasakeni enye inekwe endlini,” kusho uZwane.
Uthe akucaci noma umsolwa ubezoyidayisa endaweni le nsangu noma kukhona lapho abesazoyidlulisela khona.
Oboshiwe uthweswe icala lokutholakala nensangu.
Khonamanjalo izolo amaphoyisa ePhoenix Drug Team abophe owesifazane oneminyaka engu-27 emgwaqweni u-Amblen, ePhoenix ngokutholakala ne-heroin.
Owesifazane kuthiwa utholakale nama-straws angu-20 alesi sidakamizwa.
UZwane uthe amaphoyisa abelokhu eqaphile kwenye indawo edume ngokuba yisidleke sezidakamizwa ngesikhathi ebona umsolwa ehamba emgwaqweni.
Amaphoyisa aye kuyena amphonsa imibuzo wazikhiphela yena ucwazi ocwebezelayo obunale heroin.
Umsolwa kuthiwa uthe ubeyisa lezi zidakamizwa eBarnyard kanti ube eseboshelwa icala lokutholakala nezidakamizwa.
Abasolwa bazovela enkantolo maduze.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uthole ibheyili owelokhwabanisela umshwalense
2013-01-14 14:26
Durban - INkantolo iDurban Commercial Crime isinikeze ibheyili ka-R2 000 isikhulu soMnyango wezaseKhaya esibhekene necala lokukhwabanisa imali yomshwalense.
UBongeka Khanyile, 29, uzophinda abuyele ngaphambi kwenkantolo mhlaka-8 Febhuwari.
UKhanyile ungumsolwa wesithupha kuleli cala elihlanganisa ongqondongqondo ekuthiwa bebeqola izinkampani zomshwalense, kusho okhulumela amaphoyisa uLieutenant Colonel Vincent
Mdunge, esitatimendeni.
Abasolwa bebethatha omazisi babantu bababhalise bethi sebashona, enye yezinkampani eziqoliwe, yinkampani iMomentum, eqolwe isamba esingu-R50 000.
Umsolwa wokuqala uJackson Zungu, waboshwa mhlaka-12 Disemba, ebanjwa esePinetown, ngemuva kwakwe kwaboshwa uJohn Mhlangu, waseStanger.
Mhlaka-13 Disemba kwaboshwa uSibongiseni Thabethe noMbongeni Majola, bona ababoshwa beseThekwini, mhlaka-14 kwaboshwa umsolwa wesihlanu uPatros Dlamini.
Bonke abasolwa bangaphandle ngebheyili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Amaphoyisa asekhiphe izingqungqulu kwelika-Oscar
2013-02-22 08:20
Johannesburg - Ukuqophisana phakathi kwabameli bomsubathi u-Oscar Pistorius noMbuso ekutheni ngabe wayibulala yini intombi yakhe uReeva Steenkamp kuyaqhubeka.
NgoLwesine icala lihlehlisiwe kwathi umphenyi ophezulu uHilton Botha wahoxiswa kuleli cala, njengoba ezongenelwa yithimba elizoholwa ngumphenyi ohamba phambili kuleli, uVinesh Moonoo.
UPistorius usolwa ngokubulala intombi yakhe emzini wakhe osePitoli ngesonto eledlule.
UMshushisi woMbuso uGerrie Nel uthi uthukile naye ngesikhathi ezwa ukuthi uBotha ubhekene namacala okuzama ukubulala.
Leli cala elango-2011, nelagcina ngokuhoxiswa okwesikhashana njengoba kushaywe ingwiji lavuswa.
UKhomishana wamaPhoyisa uRiah Phiyega ubalule ukuthi ukukhishwa kukaBotha yimizamo yokuqinisa uphenyo, hhayi ukuthi kuzogxilwa emacaleni alengela ekhanda lakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuzovulwa amakolishi othisha
2013-01-24 14:08
Johannesburg - Zise mome izinhlelo zokuthi kubuyiswe amakolishi afundisa ubuthisela, nekubhekeke ukuthi aqale ukusebenza ngonyaka ozayo, kusho uNgqongqoshe woMnyango wezeMfundo emazingeni aPhakeme uBlade Nzimande.
Ekhuluma esidlweni sasekuseni ebesihlelwe yiephephandaba iNew Age, eGoli, uNzimande uthe kuzovulwa iNdebele
College Campus, eSiyabuswa, eMpumalanga.
Ikolishi lizosebenzisana ne-University of Johannesburg, ngemuva kwalokhu kuzovulwa amanye amakolishi amathathu KwaZulu-Natal, iseLimpopo nase-Eastern Cape.
"Phakathi kuka-1994 no-2000, uhulumeni wavala amakolishi afundisa ubuthishela, wawahlanganisa nezinye izikhungo. Inhloso yalokhu kwabe kungukulinganisa imfundo eyabe ingalingani ngenxa yezinhlelo zikahulumeni wobandlululo."
UNzimande uthi ngonyaka ka-2012, uMnyango waqaphela ukuthi baningi abantu ababhalisela ukwenza izifundo zobuthishela.
Uthi balinganiselwa ku-38 000 abafundi ababhalisa ngo-2009, kwathi ngo-2010 kwabhalisa abangaphezu kuka-41 000.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kumiswe inkonsathi ye-Avante
2012-11-14 14:00
Durban - Ihoxisiwe isigubhukane ikhonsathi ebizoba
ngoNovemba 24 KwaMashu Christian Centre yokugubha iminyaka engu-20
iqembu lomculo wokholo labesilisa i-Avante langena emculweni.
Isolezwe lihabule ukuthi
ukuhlehliswa kwale khonsathi kudalwe wukungaboni ngaso linye phakathi
kobeyimenenja yeqembu uXolani Majozi ongumnikazi weXolani Majozi
Entertainment namalungu eqembu oLinda Gcwensa, James Langa noLucky Cele.
Igoda lokusebenzisana phakathi kweqembu noXolani ligqabuke ngeledlule, ngokusho kwakhe uXolani.
UXolani utshele leli phephandaba
ukuthi izingqinamba ezenze ukuthi le khonsathi abeyihlelile ingabe
isaqhubeka bezingeke zisagwemeka nokwenze ukuthi “athathe isinqumo
esinzima” sokuyihoxisa.
“Ukubambisana esasinakho
ngesikhathi siqala ukusebenzisana ngo-2010 bekungasafani manje, lokho
obekwenza umsebenzi wami ube nzima kakhulu. Isikhathi esiningi besihlale
siphikisana, ngabe sengibona ukuthi imiqondo yethu ayicabangi
ngokufana, izinto eziningi asivumelani ngazo. Lokhu kuze kwangiphoqa
ukuthi ngingabe ngisaqhubeka nekhonsathi, cabanga bese ngihlele
kangaka,” kusho uXolani.
Ilungu laleli qembu, uLinda, lithe belingakayizwa indaba yokuthi abasasebenzisani noMajozi.
“Ngokwazi kwami usengumphathi
wethu futhi nguye osibikele ukuthi ikhonsathi uzoyihoxisa. Ukuhoxiswa
kwayo bekwenza umqondo kithi njengoba bese kusele amasonto amabili
ukuthi ibe khona kodwa besingakaze sibe nesikhathi sokuzilungiselela."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Bakhala ngemali o ‘Ngane Ngane’
SIZWE BLOSE
OSOMAHLAYA abazakhele udumo ngokuqhulula amahlaya eWorkshop eThekwini bathi bakhathele wukusetshenziswa bangakhokhelwa, manje sebefuna ukukhokhelwa ngomsebenzi wabo.
USimlindile “J Lo” Jama noS’boniso “Gab” Mpungose abadume ngelika “Ngane Ngane” bathi abahleli bemicimbi sebebaqedile bedlala ngabo ngoba bavele bathi babanika ithuba lokuthi nabo bazophusha kodwa bangabaniki nesenti.
“Sesiphushe kakhulu, sizoze siwe phela manje. Umuntu ufika kithina athi uyawuthanda umsebenzi wethu aze asimeme nasemcimbini awuhlelile. Ekugcineni uzwa sekuthiwa besingaqashiwe kodwa besinikwa ithuba lokuzikhangisa,” kuzikhalela uJ Lo.
UGab uthe sebeke bahlekisa uMengameli Jacob Zuma noNgqongqoshe wezeMfundo ePhakeme uDkt Blade Nzimande. Uthe kweminye yemicimbi banikwa imali encane ngalo belu igama lokuthi “bayaphusha”.
“UMsholozi wayezifaka ezikhipha izibuko simkitaza kanjalo noBlade Nzimande kodwa uma sekumele kukhokhwe kuthiwe siyaphusha,” kusho uGab.
Uthe kade babekhohliswa ngaleli gama.
Ube esencoma uLwazi Nqetho weShadows eClermont athe yena wavele wakubeka kwacaca ukuthi ngeke abakhokhele, yibona okufanele bakhokhele yena. UGab uthe sekungowesithathu lo nyaka benza amahlaya. Uthe kungani pho kulokhu kuthiwa bayaphusha?
“Kanti sizophusha kuze kube nini? Siqokiwe kumaSouth African Traditional Music Awards, siqhudelana nezinkakha endimeni yamahlaya kodwa kuthiwa sisaphusha,” kusho uGab.
U-J Lo ube esecela abantu ukuthi babavotele njengoba beqokiwe. Ubavotela ngokuthumela amagama athi “Satma best indigenous comedian” enombolweni ethi 34066.


text:
Sekumi ngomumo ngoMkhosi woMhlangaComment on this story
SIZWE BLOSE
ABOMNYANGO wezobuCiko namaSiko KwaZulu-Natal bathi akukho okuzophazamisa uMkhosi woMhlanga ozokuba sesigodlweni seSilo, eNyokeni, KwaNongoma ngempelasonto.
UMnuz Mluleki Mntungwa okhulumela lo Mnyango, uthe zonke izinhlelo sezimi ngomumo, sebelinde izintombi ukuthi zitheleke ngezinkani eNyokeni.
“Sizokhipha amabhasi angu-74 azoqoqa izintombi kanti omasipala nabo bathembise ukuthi bazokhipha amabhasi ukuze izintombi zingabi nankinga ukuya eMhlangeni,” kusho uMtungwa.
Uthe ezokuphepha zizokube ziqinile. Abazobe beze ngokuzodelela kumele bangasondeli nakusondela esigodlweni ngoba kuzobe kukhona izinhlaka ezehlukene ezizobe ziqaphe ezokuphepha.
Uthe kuzobe kukhona abeRoad Traffic Inspectorate ukuqapha emgwaqweni nokulawula isiminyaminya sezimoto, amaphoyisa eSAPS azobe engawubambi umshini ikakhulukazi kulabo abazofika bedle amanzi amponjwana.
“Sikhulume namaphoyisa ukuthi aqinisekise ukuthi utshwala abungeni kanti nezigqoko zizokube zingadingeki,” kuchaza uMntungwa.
Uthe abosizo lokuqala nabo bazobe bekhona kwazise kubuye kushise kakhulu eMkhosini woMhlanga.
Uphinde waveza ukuthi amaphathi njengoba nawo ehambisana notshwala azobe engadingeki.
UMntungwa uthe balindele izintombi ezingaphezulu kuka-30 000 kanti okuya ngasethunjini zizokuthola, ngeke zibulawe yinkemane.
Uthe angakuqinisekisa ukuthi uNgqongqoshe wezobuCiko namaSiko, uNkk Ntombikayise Sibhidla-Saphetha, uzobe ekhona kulo mcimbi njengoba usingathwa yihhovisi lakhe.
Kodwa uthe akakabi naso isiqiniseko sezinye izicukuthwane zalo mcimbi njengoba iNdlunkulu nayo inezimenywa zayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ingase ingayi kweyeWorld Cup iZim
2013-01-03 15:03
Harare - IZimbabwe kungenzeka iphoqeleke ukuba ingayidlali eyokuhlungela imidlalo yendebe yomhlaba ka-2014 njengoba inhlangano eyengamele ibhola khona, ingenayo imali yokuyodlala umdlalo wayo eGibhithe ngoMashi, kusho isikhulu esiphezulu ngoLwesine.
"Azikho izimali zokukhokhela izindleko zokuhamba nokunye okubalulekile," kusho iphini likamengameli weZimbabwe Football Association (ZIFA) uNdumiso Gumede.
"Sesinqume ukungabi yingxenye yemidlalo yamazwe, ngaphandle uma uhulumeni engenelela."
Inhlangano yebhola inezikweletu ezingafika ku-$4 million (three million euro) ezingakhokhiwe ngezindawo zokulala, ezokuthutha kanye nokunye, okuyizikweletu ezidaleke eminyakeni eminingi eyedlule.
Inhlangano phambilini ibisizwa ngumengameli wayo, uCuthbert Dube, kanye nenkampane yedayimane iMbada Diamonds.
Isikhulu seFiFa kwezokuthukukiswa kwebhola emazweni eseningizimu ne-Afrika u-Africa Ashford Mamelodi, waseBotswana, kanye nabezimali babanomhlangano neZIFA.
UGumede akachazanga ngemininingwane yomhlangano.
"Angiyihambelanga imihlangano ngakho angeke ngikwazi ukunaba ngayo, kusho yena.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Abafuni uhlakazwe uVukayibambeComment on this story
INTATHELI YESOLEZWE
I-ANC Youth League isikubeke kwacaca ukuthi izophikisana nemizamo yokuthi kuhlakazwe isigungu sayo esiphezulu ngoba ayihambisani nalokhu.
Lokhu kushiwo umholi walolu phiko eGauteng uMnuz Lebogang Maile (osesithombeni) ngemuva kokuthi idlanzana lezithunywa ebezihambele ingqungqutela kaKhongolose eMangaung ziphakamise ukuthi kuqedwe ngesigungu se-ANCYL.
“Angisiboni isizathu esibambekayo esingaholela ekutheni kuhlakazwe isigungu esiphezulu ku-ANCYL njengoba sekukhona abaphakamisa lokho ku-ANC,” kusho uMaile.
Lesi siphakamiso senziwe izithunywa emqulwini ohambisana nokubuyekezwa kabusha kwe-ANC nezinhlaka zayo.
“UKhongolose udinga uphiko lwentsha oluqinile nolunamandla futhi olukhulumayo ngezinto ezibalulekile ezithinta isizwe nombutho wonkana. Ngakho uma befuna kwenzeke kanjalo lokhu kusho ukuthi i-ANCYL izoba buthaka,” kusho uMaile.
Uthe yize kukhona abaphakamise ukuthi kuhlakazwe i-ANCYL kodwa lo mbono awuzange ukuthole ukwesekwa noma isasasa kumalungu eqembu.
Lokhu kwenzeka nje uJulius Malema owayenguMengameli we-ANCYL waxoshwa embuthweni kwathi umkhulumeli uFloyd Shivambu noNobhala-Jikelele uSindiso Magaqa bamiswa.
Kusuka lapho i-ANCYL iholwa isigungu esingaphelele nePhini likaMengameli uRonald Lamola obambe esikaMengameli.
UMalema uthumele incwadi engqungqutheleni ebiseMangaung encenga ubuholi be-ANC ukuthi babuyiselwe ezikhundleni zabo.
Nokho bahlangabezane nembibizane ngoba uNobhala-Jikelele uMnuz Gwede Mantashe uthe ifike sekudlule isikhathi izinqumo sezithathiwe, ngakho angeke besakwazi ukubhekana nayo.
Ngakolunye uhlangothi uLamola yena usigxekile lesi senzo sikaMalema nezakhe wathi bakhombise ukubukela phansi izinhlaka ze-ANC ngoba bekufanele belinde babone ukuthi kwenzekani. Uthe nabo njenge-ANCYL bebevele behlele ukuthi lolu daba baluphakamise ebuholini ngendlela efanele ukuze luxoxwe kodwa baphoxekile ngokuxhamazela kwabo oMalema.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Abalandeli bafake elakuleli ehlazweniComment on this story
SIMPHIWE NDWANDWE neSAPA
SIGXEKWE macala onke isigameko sokushaywa ngamatshe kwebhasi ebelithwele abadlali beqembu lesizwe laseZambia ngemuva komdlalo walo neBafana Bafana ophele kudliwa iqembu lakuleli ngo 1-0 kuthangi ebusuku eSoccer City, eGoli.
Inhlangano esingethe ibhola kuleli i-South African Football Association (Safa) izolo ikhiphe isitatimende lapho isigxeke kakhulu lesi senzo esingajwayelekile ebholeni laseNingizimu Afrika.
Kusolwa ukuthi abafana ababili bathukuthele bagana unwabu ngemuva kokudliwa kweBafana Bafana base becosha amatshe bajikijela ibhasi ebelihamba abadlali beZambia, kwaphahlaka iwindi kanti unozinti waleli qembu elaziwa ngeChipolopolo uKennedy Mweene ulimale ekhanda kwaze kwadingeka ukuthi athungwe inxeba.
UMengameli weSafa, uMnuz Kirsten Nematandani, kuthiwa udlulise ukuxolisa okukhulu eZambia ngalesi sigameko okungangatshazwa ukuthi sifake ibhola lakuleli ehlazweni.
UNematandani uthe ukhulumile noMengameli wenhlangano esingethe ibhola yaseZambia uMnuz Kalusha Bwalya lapho ebemncenga khona ekutheni akwemukele ukuthi ukuhlaselwa kweqembu ngoLwesithathu yinto nje ebe yisulubezi kodwa engachazi ukuthi iNingizimu Afrika isiyisidleke +samahlongandlebe ebholeni.
Uthe ubuhlobo babo neZambia buhamba ibanga elide eledlula ngisho ubungani ababakhe emdlalweni webhola kule minyaka eyedlule.
Eqhubeka nokuzwakalisa ukuphoxeka uNematandani uthe igama laleli lizwe neleSafa kuthelwe ngodaka olunukayo ngenxa yalesi sigameko.
Ugcizelele ukuthi abafuni ukuthi kubuye kuphinde kube khona okuthi khwasha kuhlaze ezemidlalo kuleli lizwe esikhathini esizayo.
Khonamanjalo, Isikhulu esiphezulu sabahlelela imidlalo ye-Afcon ezodlalelwa kuleli ngoJanuwari wonyaka ozayo, uMnuz Mvuzo Mbebe, ukuchithile ukuthi okwenzeke eSoccer City kuzodala inkinga emaqenjini azodlala kweye-Afcon.
Uthe amalungiselelo emidlalo ahamba ngesinono sekati futhi konke kumi ngomumo. “Abalandeli bebhola bakuleli bayaziwa ukuthi abaziphathi ngale ndlela, uma iqembu lesizwe lidliwe bayakwazi ukugwinya itshe bemukele isimo,” kusho uMbebe.
Uthe bakhungathekile ngoba elakuleli selisingathe imiqhudelwano eyehlukene kuhlanganisa neNdebe yoMhlaba yebhola eyagcina ithathwe yi-Spain ngo-2010 eyaba yimpumelelo.
Izolo amaphoyisa aseGoli athe abafana baboshiwe kodwa babuye badedelwa. Okhulumela amaphoyisa, uBrigadier Neville Malila, uthe basathungatha abanye ababili abajikijele amatshe ebhasini maqede bacela empunzini. Ukuqinisekisile ukuthi kuphahlazeke iwindi elilodwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
IMarikana yaveza indima yamaphoyisa - Mthethwa
2013-01-31 12:03
Johannesburg - Kudingidwe ngendima eyadlalwa amaphoyisa ngesikhathi kuqhubeka umbhikisho wabavukuzi basemayini yaseLonmin, eMarikana, kusho uNgqongqoshe woMnyango wezamaPhoyisa uNathi Mthethwa.
"Ngakolunye uhlangothi uzama ukugcina umthetho, kuthi ngakolunye kube nesimo esinzima ekumele ubhekane naso," esho ekhuluma esidlweni sasekuseni esihlelwe yiphephandaba iNew Age.
"Sifuna ukubona abasebenzi bakwaSA Police Service, beqhuba umsebenzi ngendlela enobuntu."
UMthethwa ubuze ukuthi ngabe kuyiqiniso yini ukuthi abantu bahlome uma bebhikisha.
"UMthethosisekelo uvumela abantu ukuthi bazwakalise ulaka lwabo kodwa uyakwala ukuthi abantu bahlome esidlangalaleni," kusho uDingiswayo.
"Siyazama ukugwema indluzula....njengoba sekuke kwabonakala amaphoyisa esebenzisa amathangi amanzi nokunye. Indluzula izosebenza kuphela uma kunesidingo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
IMeya yase-Eden nezinsolo zokukhwabanisa
2013-02-13 10:02
Cape Town - Umbiko wocwaningo uthi kumele iMeya yade-Eden uWessie van der Westhuizen, kanye nezinye izikhulu, bathweswe amacala okukhwabanisa, kusho umbiko weCape Times.
Ucwaningo lwakwa-ENS lwathola ubufakazi obuthi kwaba khona ukukhwabanisa, ukukhipha imininingwane engaqondile kanjalo nokusetshenziswa budedengu kwezimali ezasetshenziswa kukhokhelwa izindleko zokuhlala.
Umbiko lona uputshukele kwabezindaba kanti uthi kukhona ekumele babhekene nekomidi lokuqondiswa kwezigwegwe.
Ucwaningo lwaqalwa ngenyanga kaJulayi ngo-2011 lwaphothulwa ngoDisemba ngonyaka owedlule, lwaqalwa ngemuva kwezinsolo ezithi kwaba khona ukungahanjiswa kahle kwezinto ngaphansi kukaMasipala wase-Eden.
UVan der Westhuizen utshele iphephandaba wathi yize noma engathokozile ngalokhu okuvelile, uyabonga ngoba uzothola ithuba lokugeza ugama lakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uzilengisile obegcwanekwa esikoleni
2012-02-21 08:29
Johannesburg - Umfundi ka-Grade 10 waseLethabong Secondary School eSoshanguve uzibulele, kanti kusolakala ukuthi ubezama ukugwema ababhoklolo esikoleni, ngokusho kombiko ngoLwesibili.
UDavid Hlongwane, 16, ubeseke washaywa wabizwa nangamagama angehli kahle nokwadingeka ukuthi aze abalekele egumbini lothisha ebalekela ontanga yakhe, kubika iThe Times.
NgoFebbuwari 14, uHlongwane wafika nencwadi ethi abazali bakhe bayadingeka esikoleni ukuze kuzokhulunywa ngale nkinga.
Lla mabhoklolo, okubalwa nowake wamiswa esikoleni ngokushaya uthisha, nawo anikezwa lezi zincwadi.
Ngosuku olulandelayo uHlongwane wabe esezikhunga kanti ngemuva kwakudlala iculo lokholo abelithanda.
OweChildline eGauteng uLynne Cawood, uthe izigameko zokugcwanekana ezikoleni ziyadlondlobala.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
‘UDhlomo akachaze ngama-ambulensi’Comment on this story
CELANI SIKHAKHANE
I-DA KwaZulu-Natal icindezela uNgqongqoshe wezeMpilo, uDkt Sbongiseni Dhlomo, ukuthi achaze ngokuduva kwama-ambulensi angu-400 eThekwini ekubeni ayethembise ukuthi kophela unyaka odlule esesebenza.
Umholi we-DA, kwezeMpilo, uNksz Makhosazana Mdlalose, izolo uthe uDhlomo wadukisa umphakathi ngonyaka odlule ngokuthi izimoto ezipakwe eWentworth zizolungiswa maduze zifakwe ubuchwepheshe obudingekayo ukuze zisetshenziswe.
“UDhlomo benenhloko yoMnyango wakhe bakhohlisa ngisho ikomiti lezeMpilo esishayamthetho bethi izimoto ezingu-400 ezazithengelwe ukusiza ngeNdebe yoMhlaba zizolungiswa ngokushesha ukuze zibe sesimeni esilungele ukwenza umsebenzi wama-ambulensi. Lokhu bakusho ekuqaleni konyaka odlule ngesikhathi kunezikhalo ngokushoda kwama-ambulensi ezikhungweni zezempilo,” kusho uNksz Mdlalose.
Echaza uthe benza isiqinisekiso sokuthi kuzothi kuphela unyaka odlule konke kube sekuhamba ngohlelo sezisebenza lezi zimoto.
Uthe kuyihlazo nechilo elingachazeki ukuthi uNgqongqoshe wakhuluma into engekho ekomitini elibheke ukusebenza koMnyango.
UNksz Mdlalose uthe njengamalungu ekomiti lezeMpilo njalo uma behambele imiphakathi eyehlukene esifundazweni bazithola bebhekana nezikhalo zokuntuleka kwama-ambulensi.
Uthe okuthusayo wukuthi abantu bakhala kanjena nje kodwa kunama-ambulensi apakiwe angenzi lutho ekubeni abantu begula nxazonke bedinga usizo lwezeMpilo oluphuthumayo.
Eqhuba uthe uNgqongqoshe wezeMpilo uyathinteka kulokhu ngakho kumele achaze ukuthi kungani kushawe indiva ukulungiswa kwalama-ambulensi ukuze abesesimeni esidingekayo.
Ekuqaleni kwaleli sonto uMnyango wezeMpilo uzithole usubhekene nokugxekwa ngemuva kokusabalala kwemibiko yokuthi kunezimoto ezihleli ezingenzi lutho zezeMpilo eWentworth.
Lokhu bekungesikhona okokuqala njengoba ngonyaka odlule kwabikwa ngalama-ambulensi lapho avezwa eselele uthuli epakiwe.
Okhulumela ezeMpilo, uMnuz Sam Mkhwanazi, akazange atholakale ukuthi aphawule kule nkulumo ye-DA, nocingo lwakhe belukhala luvaleke ngokushesha kodwa imiyalezo lingayemukeli.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuzogwetshwa ikhehla ngelokudlwengula
2012-09-13 11:01
Cape Town - Indoda, 78, ilahlwe yicala lokudlwengula intombazane esencane kanti kulindeleke ukuthi igwetshwe eNkantolo yesiFunda e-Oudtshoorn, kusho umbiko ngoLwesine.
Iphephandaba iDaily Voice ibike ukuthi uJan Prins uzogwetshwa ngoLwesine ngokutholakala enecala lokudlwengula intombazane, 13, ekhaya lakhe ngoNovemba.
Le ngane yakwazi ukweqa ngesikhathi le ndoda isaphumile.
UPrins kuthiwa waliphika icala wathi iyona intombazane le eyamhlasela.
IMantshi uDaniel Boks usichithile isiphakamiso sikaPrins, wathi usebushintshe kaningi ubufakazi bakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ubulawe eyobuka iGenerations
2012-12-04 12:38
Thabisile Khomo, Daily Sun
Durban - UZanele Khuzwayo, 23, uphume ekhaya eyobukela umdlalo kamabonakude awukhonze kakhuku iGenerations, kwaba ukugcina kwakhe ukuthi abonakale ephila.
Izakhamuzi zasemikhukhiwni yase-Uganda, eMlazi, zithole isidumbu sikaKhuzwayo sinenxeba lokugwazwa, futhi sinqunu.
Umndeni ukhulume nephephandaba iDaily Sun wathi umufi ubengaphuthwa ngumlingisikazi amthandayo uWinnie Modise, odlala indawo kaKhethiwe kuGenerations.
Lona kuthiwa ubehamba njalo ayibukela umabonakusde endlini kaSisi Khuzwayo, ehlehle ngamakhilomitha amabili nakubo.
Izakhamuzi zithi zezwa owesifazane owayememeza ehlaselwa.
“Ukube nje bengine-TV ngabe umntanami usaphila namanje, ubengenazitha. Asiphumi ekhanda isithombe sakhe elele kwibhanga legazi,” kukhala umama kamufi uNcediwe Mbanyana.
Isidumbu sikaKhuzwayo sitholakele ehlathini eliseduze.
“Uma ngingase ngibathole ababulali ngingababulala ngezami izandla,” kusakhala umama.
- Thola ezinye izindaba
zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
HARARE—
Abaphila lemvukuzane yamabele,ingcwethi kwezemvukuzane kanye labatholisa usizo olwehlukenye kuzulu phezu kwemvukuzane babuthane emahofisini enhlanganiso ye Cancer Association of Zimbabwe ngoLwesihlanu kunanzwa usuku lwe ‘Pink Day ’. Leli langa linanzwa ngokuphathelane lemvukuzane yebele iBreast
Cancer.
Emkhosini lo kuvele ukuba uhulumende akasanelisi ukutholisa usizo kungela nhlawulo kogulayo ebulawa ngumkhuhlane wemvukuzane ezibhedlela zakhe, kulabo abatholakala belayo njalo bengenelisi imbadalo.
Enye yengcwethi yezemvukuzane ebikulomkhosi u Dr Nomsa Tsikayi uveze ukuba obaba labo besengozini yokutholakala belemvukuzane yebele lanxa isilinganiso sabo silokhe siphansi.
UTsikayi ugcizelele kudaba lokuqakatheka kokuphanga umuntu adinge usizo lapho setholakele elayo imvukuzane yebele ngoba iselapheka nxa odokotela bethe baphanga bayibona.
Ukunatha utshwala kanye lokubhema igwayi ngokunye okubikwa kubangela ukuqansa kwengozi yokuhlaselwa yilemvukuzane kuveze u Dr Tsikayi.
Uthi ukuphila impilo elungileyo okubalisa ukudla ukudla okwakha umzimba okulamafutha amalutshwana kanye lokumunyisa ingane ngokunye okuphathisa ekuthini umama avikeleke kulemvukuzane yebele.
UTsikayi utshele uzulu obekulomkhosi ukuba uhulumende akesenelisi ukuphathisa abaswelayo ngoba engasela mali okungokunye okubangela ukuba abanye bakhethe ukuzihlalela ngekhaya lanxa besazi ukuba sebelayo imvukuzane yebele njalo lokuba iyelapheka ngoba bengayanelisi imali ebizwa ngodokotela njengoba kulendleko enkulu ukwelaphisa imvukuzane.
Omama abaphila lemvukuzane yebele labo bebekhona kulomkhosi okubalisa unkosikazi Gladys Fainoza ofundisa esikolo se Primary e Horseshoe Primary School yena oseleminyaka eyisithupha selokhu watholakala elayo limvukuzane ngomnyaka ka 2007 ngesikhathi esefikise iminyaka engamatshumi amathathu lathoba munwe munye- 39 years.
U Fainoza ukhuthaza omama ukuba bahlolwe sikhathi sonke ukuze bazi kusese masinya ukuba sebelayo limvukuzane loba hatshi ngoba kuyikho okumphathise ukuba aluthole masinya usizo yikho engophilayo lamuhlanje.
Uthi kuqakathekile ukuba labemhuli labo,ikakhulu obaba basekele omkabo loba amalunga emhuli ngothando ngesikhathi sekutholakele ukuba omunye wabo uselayo imvukuzane.
Omunye wenkokheli enhlanganisweni ye Cancer Association in Zimbabwe unkosikazi Junior Mavhu ukhuthaze abaphila lalemvukuzane ukuba benze lokho belethemba ngoba kudinga ukuzinikela ukuluhamba loluhambo lokuphila lemvukuzane.
Ingcwethi zithi isilinganiso sokungamatshumi ayisitshigalo lunye ekhulwini- 97% salabo abaphanga ukuyadinga usizo baphila okwesikhathi eside okusukela kuminyaka emihlanu.
Kodwa okudanisayo kuyikuba inengi labesifazane bayadinga usizo isikhathi sesihambile njalo isingaselapheki limvukuzane yebele lanxa iselapheka umama engaphanga ukwazi ngayo ukuba uselayo.
Limvukuzane yebele ingeyesibili ekuvameni kwemvukuzane etholakal kubomama ikakhulu abensundu kweleZimbabwe.
Inhlolisiso esithe yenziwa iveza ukuba imvukuzane yebele ngeyesibili kumihlobo yemvukuzane ethatha impefumulo yabesifazane umhlaba wonke jikelele.
Udaba lukaMavis Gama omkhosi wePink Day


text:
Isi-Indonesia
Isi-Indonesia ulimi olukhulunywa e-Indonesia.
Ngokusemthethweni lendawo ibizwa iRephabhliki yase-Indonesia (Indonesian: Republik Indonesia), iyizwe elise Ningizimu neMpumalanga ne-Asia kanye ne-Oceania. I-Indonesia lineziqhingi ezingu-17,508. Linezifunda ezingu-33 provinces nabantu abaphezulu kwezigidi ezingu-238, futhi liyizwe lesine elidume kakhulu emhlabeni wonke. I-Indonesia iyiRiphubliki, enemithetho kanye nomongameli okhethiwe. Idolobha elikhulu lale sizwe libizwa ngokuthi yi-Jakarta. Izwe labelana ngababhopda wendawo ne-Papua New Guinea, i-East Timor, kanye ne-Malaysia. Amanye amazwe angomakhelwane abandakanya i-Singapore, i-Philippines, i-Australia, kanye nendawo yamaNdiya yeziqhingi ze-Andaman kanye ne-Nicobar. I-Indonesia iyilungu elinikelwayo le-ASEAN futhi iyilungu lezezimali ezikhulu ze-G-20.


text:
Ngeke ihlengeke imisebenzi - Amplats
2013-02-20 16:38
Johannesburg - Mancane amathuba okuthi kugwemeke ukulahleka kwemisebenzi engu-14 000, phezu kwezingxoxo ezikhona eziqhubeka phakathi kukahulumeni, abakwa-Anglo American Platinum (Amplats), kanye nezinyunyana, kusho isikhulu senkampani i-Amplats uChris Griffith.
Isikhulu lesi sitshele iPhalamende sathi izingxoxo kuhloswe ngazo ukuthi kutholakale uxhaso olungasiza kugwemeke ukulahleka kwemisebenzi.
Usihlalo wekomidi ebelilalele izingxoxo uFred Gona uthi bafuna kube nezithelo ezinhle.
"Angeke kwaba kuhle ukuthi kuphinde kulahleke eminye imisebenzi engu-14 000, njengoba izwe livele libhekene nokungabi khona kwemisebenzi,” kusho uGona.
UGriffith uthi mancane amathuba okuthi kuhlengwe le misebenzi.
"Inkampani kudingeke ukuthi ibhekisise ukusebenza kwayo, angibona kukhona okungenziwa ukusiza. Inkampani ayisenzi nzuzo.”
Usho lokhu nje uGriffith, abavukuzi basemayini eseRustenburg, batshelwe ukuthi kumele babuyele emsebenzini kulandela ukuma ngesonto eledlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe izigilamkhuba oSizweni
2012-12-31 14:29
Durban - Amadoda amane azolala ebaliwe kulandela ukubanjwa nezibhamu ezingekho emthethweni kanye nemoto yokwebiwa.
Lokhu kwenzeke endaweni yasoSizweni, kusho amaphoyisa aKwaZulu-Natal, ngoMsombuluko.
Okhulumela amaphoyisa uLieutenant Colonel Jay Naicker uthi amaphoyisa alunywe indlebe ase ebopha abasolwa ngeSonto ebusuku abanye babanjwa ngoMsombuluko.
Laba bebesendleleni eya eBallito, babanjwe nezibhamu ezingama-9mm nezinhlamvu kanye nemoto eyiMazda Sting.
Imoto yebiwa eMandeni ngenyanga kaSeptemba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
INgilandi
INgilandi (isiNgisi: England) izwe laseYurophu. Isiqongo saseNgilandi iLondon. Ulimi isiNgisi. INgilandi yizwe eliyingxenye yOmbuso Ohlangeneyo. Lingumakhelwane nesiKotilandi enyakatho kanjalo neWelisi entshonalanga; Ulwandle lwase-Ayilendi luse nyakatho-ntshonalanga, Ulwandle lwaseKeltiki luseningizimu-ntshonalanga kanti Ulwandle lwaseNyakatho lusempumalanga, Insungubezi yamaNgisi eningizimu ihlukanisa iNgilandi kwizwekazi laseYurophu(continental Europe). Ingxenye enkulu yeNgilandi yakhiwe yingxenye emaphakathi nengxenye eseningizimu ye-island (izwe elincane elizungezwe amanzi ngokuphelele) yaseBrithani Enkulu(Great Britain) e-Atlantic eseNyakatho. INgilandi ihlanganisa futhi amazwe amancane azungezwe amazi ngokuphelele angaphezu kwekhulu njenge-ziqhingi Scilly ne-siqhingi Wight.


text:
Bazokhetha abakuthandayo abathengi - Motlanthe
2012-11-26 14:02
Johnneseburg - Abathengi baseNingizimu Afrika bazothatha abakuthandayo bayeke abangakuthandi uma sebethenga kodwa kumele bayalwe ukuthi baqinise kakhulu ekuthengeni impahla ekhiqizwe kuleli, kusho uSekela Mengameli uKgalema
Motlanthe.
"Abathengi bethu bazokhetha abakuthandayo, lokhu kusenza siziqhenye ukuthi siyizwe elisezingeni lokuncintisana," kusho uMotlanthe, ekhuluma emhlanganweni iProudly
South African Buy Local Summit, obanjelwe eKurhuleni.
UMotlanthe uthe kumele abakhiqizi baqinisekise ukuthi imikhiqizo yabo inesasasa kubathengi.
"Siphila emhlabeni onokuncintisana okuphezulu akusasebenzi ukuthi impahla ikhiqizwe kuliphi izwe."
USekela Mengameli uncome abakwaPoudly South African ngegalelo labo ekuzameni ukuqinisekisa ukuthi impahla yakuleli iyathengwa, wase exwayisa ethi imizamo kahulumeni yokunqinda imikhiqizo ingase iholele empini yezohwebo.
UNgqongqoshe wezoHwebo uRob Davies uthe ngenxa yokukhula kwezohwebo, zimbalwa izinto ezivunyelwe ukuthi zikhiqizwe ezweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
HARARE—
Idale laphezulu ele High Court linikeze umqondisi wenhlanganiso yokulondolozwa kwelungelo loluntu eye ZIMRIGHTS uMnumzana Okay Machisa imvumo yokuhlawula imali yesibambiso eye bail.
Esethula lesi sinqumo umahluli weHigh Court u Justice Felistas Chatukuta uveze ukuba unikeza umgcinisihlalo wenhlanganiso ye Crisis in Zimbabwe Coalition imvumo yokuhlawula bail ngoba sekuvele sobala ukuba umantshi uTendai Mahwe uphosisile ekunqumeni ukuba ancitshwe ibail. UChatukuta uthi izizatho ezinikezwe ngumantshi azila sisindo esingabangela ukuncitshwa kuka Machisa ibail.
Iqgwetha likaMachisa uNkosazana Beatrice Mthethwa uthi kasimangalisi lesi sinqumo sikamahluli weHigh Court ethi besivele singeko isizatho sokuba ayincitshwe ibail uMachisa.
Kubika intathelizindaba yeStudio 7 uMavis Gama eseHarare.
UMachisa uphiwa imvumo yokuhlawula ibail


text:
WASHINGTON—
Idale leHigh Court kweleSouth Africa livimbe ugatsha lwezomvikela kulelolizwe ukuthi luphe ibutho leZimbabwe indizamtshina zama-helicopter kanye lensimbi zokuzilungisa.
EleSouth Africa belinqume ukuthi lizanikeza eleZimbabwe ama-helicopter la ngoba lona lingasawasebenzisi.
Iziphathamandla ezibona ngezomvikela kulelolizwe zithi bezikhangelele ukuthi isipho lesi sihanjiswe eHarare kunsukwana ezimbalwa ezilandelayo.
Kodwa inhlanganiso yeAfriforum ihle yagijimela edale leGauteng High Court yenelisa ukuvimba inyathelo leli.
Ngalokho, ama-helicopter la kasoze abe esahanjiswa kusamelelwe ukuthi udaba lolu luhluzwe ngumthethwandaba ngokugcweleyo ngenyanga ezayo.
IAfriforum ithi yesabela ukuthi ibutho leZimbabwe lilakho ukusebenzisa indizamtshina lezi ukuya emaphandleni ukuyahlukumeza uzulu ngaphambilini kokhetho njengalokho okwenzakale kukhetho luka2008.
Ukuhlaziya lolu daba uNtungamili Nkomo weStudio 7 uxoxe lengcwethi ecubungula ezombusazwe uMnu George Mkhwanazi.
Ingxoxo loMnu George Mkhwanazi


text:
Uzolandwa olwandle ugesi eThekwini
2012-05-02 12:04
Durban - Zimi ngomumo izinhlelo zokuthi idolobha iTheku libe yidolobha lokuqala kuleli laseNingizimu Afrika ukuthi liwudonse olwandle ugesi, kubika iphephandaba iMercury, ngoLwesithathu.
AbeDurban Investment Promotion Agency, ngomlomo wenhloko ebambile uRussell
Curtis bathi okwamanje kwenziwa ucwaningo lwezemvelo okuyilo oluzobe selusiza ekuqhamukeni nesinqumo esingujuqu.
"Uma wonke umuntu ethokozile ngomphumela wocwaningo lwezemvelo nakanjani abahlali baseThekwini bazobe sebeqala ukuthola ugesi olandwe olwandle."
Abakhokhi bentela angeke bakhokhe lutho kulona lonke lolu hlelo lokulanda ugesi ngale ndlela.
Umsebenzi kulindeleke udinge imali engu-R155 million, umsebenzi ungase uqale ngonyaka ozayo.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Abayizwa eyokudayiswa ngomzimba - Umbono
2012-08-23 16:26
Cape Town - Isishoshovu sabadayisa ngemizimba uShane Tetzer uthi bafuna kube semthethweni ukudayisa ngocansi.
Lokhu uthi kungasiza kuliwe nokuhlukunyezwa kwabadayisi kuphinde kuliwe nanegciwane lengculaza.
Abafundi babeka eyabo imibono.
UVelly Mazibuko uthe: Ayilungile neze lento, izingane zizokhula zifunde ini kubantu abathengisa imizimba.
USizwe Mandla Sobethu uthe: Ngibona ukuthi iNingizimu afrika inamalungelo amaningi yingakho uhulumeni ehluleka ukubusa ngendlela.
UThulani KaMshumbu Ndlovu uthe: Angiwuboni umuhleko ozokuba khona.
UCelumusa Owen Gebisto Zulu uthe: Uma ukudayisa kuba semthethweni kobe kungaqali ukuthi kuphasiswe amanyala.
Izwe liyawathanda vele amanyala.
UHleh Shenge uthe: Akubusisekile neze ukudayisa ngomzimba futhi ngicabanga ukuthi linganda kakhulu igciwane.
UNjabulo Ndlovu uthe: Angeke kwenze mehluko ukuphasisa ukudayisa ngomzimba.
USakhile B Mathenjwa uthe: Kulungile abakuphasise kodwa ngeke sibathenge.
U-Emmanuel Dlangisa uthe: Amanyala kahulumeni wethu adla lubi, kumele kuqhamukwe nesu lokusiza laba abadayisayo.
UMnyama Nunu uthe: Inkinga esibhekene nayo isifazane nesilisa siphelelwe ukuziqhenya nokuzithanda.
U-Enock Dorrison uthe: Yonke imikhuba igcwele eNingizimu Afrika.
U-Owen Thabede uthe: Kulungile bavunyelwe, angithi bavunyelwa abobulili obufanayo ukuthi bashade.
Izwe liqalekisiwe.
UHlongwane Nkule uthe: Ayilungile neze lento.
UBong'nkosi Mbhele uthe: Kuyacaca ukuthi izophela imishado, angeke nje isaba khona.
UNobuhle WInnie uthe: Mina ngibona ukuthi umhlaba usuyagoqwa.
UThembelíhle Mbatha uthe: UNkulunkulu uyiqalekisile iNingizimu Afrika, usukile kuyo, kuvunyelwe zonke izinto UNkulunkulu amelene nazo.
UMakosazana Mtembu uthe: Abantu bakwamanye amazwe bazoza kuleli bazokwenza imali.
UThembisile Maqhishila uthe: Ngiyalicela izwe lingayivumi lento.
USbonelo Dube uthe: Umbono omuhle lowo, abavunyelwe badayise ngokukhululeka, mhlampe lizoncipha nezinga lokudlwengula.
UTassie Moosa uthe: Khona kungamanyala kodwa akuphasiswe ngoba kuyalehlisa izinga lokudlwengula kwezinye izindawo.
UThandazani Masixole uthe: Kungaba kuhle kakhulu ukuphasiswa kokudayisa ngomzimba ngoba abadayisi bangaqikelela ukuthi bayazivekela ezifweni.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ubulewe ogxobe isikhothane
2012-11-29 14:05
Gladys Machakela noYanga Soji, Daily Sun
Bloemfontein - Kuthe uma kungena ingoma emshaya ngaphakathi, uTshepo Ntahane, 23 wenza into yamehlo eshibhini edansa ezephula kanti kuzokwenzeka iphutha kunyatheleke isikhothane ebesigqoke i-carvela ka-R1 200.
UNtahane uxolisile wacabanga ukuthi isidlulile kanti cha isikhothane simlinde ngaphandle, wathi uma ephuma samdubula ekhanda.
Iphephandaba iDaily Sun lithe uNtahane ushonele esibhedlela iPelonomi, eBloemfontein.
Umngani kaTshepo uNkosinamandla Mokoena, uthi bebezijabulisa eshibhini ngesikhathi kungena ingoma ethandwa nguTshepo, iStokvel, eculwa nguMahoota.
“UTshepo ube esesukuma edansa, ngebhadi wanyathela isikhothane ngamateki akhe eSoviet. Uxolisile kodwa kwacaca ukuthi lona akanalo uxolo ngoba ube esemdubula ngesikhathi siphumela ngaphandle."
Umama kamufi uMpho Kgiba, uthe ufike eshibhini selidume ledlula.
Okhulumela amaphoyisa uConstable Masilela Langa uthe sekuvulwe idokodo lokubulala, akukaboshwa muntu.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Ibhubhisile iMarburg eUganda
2012-10-25 16:11
Kampala - Isibalo sabantu ababulewe yisifo seMarburg esiqubuke eningizimu-ntshonalanga ne-Uganda sesifinyelele kwisithupha, kusho ihhovisi lezempilo kuleliya lizwe ngoLwesine.
Les isifo sesikapakele ezifundeni ezintathu ezihlanganisa inhlokodolobha iKampala, siqale esifundazweni iKabale ngasekuqaleni kukaMfumfu.
Cishe bangu-200 abantu okukholakala ukuthi sebengenwe yilesi sifo kanti izisulu zingaphansi kweso lokhozi, kusho uNgqongqoshe wezeMpilo uChristine Ondoa kwabezindaba.
Uthe u-10% walabo abangaphansi kweso elibukhali abaseKampala.
Abantu abanalesi sifo baphathwa imfiva, baphalaze, babenobuhlungu emzimbeni, baphathwe yikhanda bophe igazi ngaphakathi.
Isifo seMarburg ne-Ebola zithelelana ngokuthintana kwezilonda ezivulekile, amathe, umchamo nangomjuluko womuntu onaso noma isilwane sasendle, njengezinkawu.
Isifo se-Ebola sishaye kakhulu izigodi ezisentshonlanga ye-Uganda ngasekuqaleni kukaNtulikazi, sashiya kufe abantu abangu-17 kodwa ngoMfumfu izikhulu zezempilo zamemezela ukuthi sesinqotshiwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kwehlile ukubanjwa inkunzi kwamabhange - Sabric
2012-09-18 14:00
Johannesburg - Ukubanjwa inkunzi kwamabhange kanye nabantu abakhipha izimali ezinkulu kuwo, kwehlile onyakeni ka-2012, kusho abakwa-SA
Banking Risk Information Centre (Sabric).
Isikhulu esiphezulu uKalyani Pillay uthe kubikwe izehlakalo zokubamba inkunzi ezingu-717, phakathi kukaJanuwari no-Agasti, lesi sibalo singaphansana kuka-793 wangesikhathi esifanayo ngonyaka owedlule.
UPillay unxuse abantu ukuthi bakugweme ukukhipha izimali ezinkulu emabhange.
"Kubalulekile ukuthi abantu bakuxwaye lokhu okwenzekayo bese bezivikela," ekhuluma etshela izintatheli eMidrand.
Ubugebengu obuhleliwe kuthiwa yibo obusebenza kakhulu uma kubanjwa lolu hlobo lwenkunzi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UMnyango wezaManzi udinga izindodla
2012-03-14 14:01
Johannesburg - Uhulumeni unamathemba okuthi uzoyithola imali engu-R25 billion, evela kubatshalizimali, ezosiza ukulungisa izingqalasizinda esezikhathele, kusho uNgqongqoshe woMnyango wezaManzi u-Edna Molewa, kubika iNewswatch.
UMolewa uthi zingu-43 izizinda zamanzi ezidinga ukulungiswa.
"Ngicabanga ukuthi sidinga imali engu-R75 billion," kusho uMolewa ngesikhathi ekhuluma nabezindaba iSapa, engqungqutheleni yezamanzi eFrance.
UMolewa uthi iNingizimu Afrika izama ukubheka ukuthi angeke yini kwalunga uma ezinye izizinda zamanzi zingadluliselwa ezinkampanini ezizimele.
"Uma kungenzeka izizinda ziphathwe ngokuphelele izinkampani okanye kube izinkampani zibambisane nemiphakathi".
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Bazoncela kocula owokholo abeza koweSolezweComment on this story
NOKUBONGWA PHENYANE
IBAFANISA nabantu abasenhlahleni abesifazane abazoza emcimbini weNtandokazi intokazi ezobe ikulo mcimbi ezobe iqhulula amanoni ayo njengoba isine-albhamu entsha yomculo wokholo.
UTender Mavundla owazakhela udumo emncintiswaneni wama-Idols, uzobe ephakathi kwabesifazane abazobe bekulo mcimbi ozoba ngo-Agasti 25 ehhotela iKapenta Bay, ePort Shepstone.
Lo mcimbi ohlelwa yiSolezwe, iNtandokazi Woman’s Club uzobe uhambisana nemigubho njengoba iningi labantu besifazane lizobe lithokozela ukuhlonishwa kwalo ngamagalelo elinawo neliwakhombisa ngokwehlukana empilweni yabantu.
Ngokusho kukaTender, ziningi izinto asedlule kuzona empilweni angathanda ukuthi azidlulisele kwabesifazane kulo mcimbi.
“Izinto esengidlule kuzona zingenza ngikuthole kulula ukukhuluma ngazo futhi ngingafihli. Abantu besifazane abazoba kulo mcimbi ngithi kubona bafana nabanenhlahla kakhulu ngoba kuningi engizobavulela khona okusesifubeni sami,” kusho uTender.
Uthe usehlangana nabantu abahlukene abanezinkinga ukuze abakhuthaze kunoma yiziphi izimo ababhekene nazo.
Kulo mcimbi okungowesithathu kulo nyaka leli phephandaba ligubha ngawo iminyaka elishumi, owesifazane oyedwa uzohamba ebusisekile futhi engazisoli ngokuza kulo mcimbi ngoba uzohamba nesipho sosofa bakwa-Geen & Richards besikhumba benani lika- R17 000.
Ngokusho kukaZandile Nembe weSolezwe, amathikithi asephelile futhi nabebebekise izihlalo abangakakhokhi abangabe besazihlupha ngoba konke sekuphothuliwe.
Izikhulumi ezifana noVuyi Gama wakwa-Inecto, aboMnyango wezo-Bulungiswa KwaZulu Natal nabavela ebhange Ithala, bashiya umuntu wesifazane ebona ukubaluleka kwakhe nokomndeni wakhe.
Abebhange Ithala bakhuluma ngezinto ezithinta iphakethe lakho njengoba besuke bekutshela izindlela ezikucijayo ngokuthi ungayonga kanjani imali yakho.
Lo mcimbi okungenwa kuwona ngo-R150 uzoqala ngo-10 ekuseni kanti uhlelo luzophathwa nguThokozani MaMkhize Ndlovu owake waba ngumsakazi woKhozi FM.
Kubaxhasi kubalwa iThala, Hallmark, Spekko Rice, Inecto noMnyango wezoBulungiswa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Angase angadlali uShabba
2012-10-25 12:00
Johannesburg - IKaizer Chiefs ingase iye emdlalweni wayo neMaritzburg United, ngaphandle komdlali wayo uSiphiwe Tshabalala, ongazizwa kahle kulandela ukuba yingxenye yesikwata ebesimele izwe emidlalweni yobungani.
Yize uShabba ungalimele, kuthiwa ukhathele kakhulu njengoba ekade engaphandle kwezwe.
Umqeqeshi uStuart Baxter unohide lwabadlali abalimele abahlanganisa uJimmy Jambo, Siboniso Gaxa, Morgan Gould, Jimmy Tau noSakhile Hlongwa.
"Leli yiviki elinzima njengoba abadlali abaningi belimele. Kuvele kwaba nzima sekulimala noJambo ekubeni noTshabalala engekho," kusho uBaxter, ku-website yeqembu.
Umqeqeshi uthi umdlalo wabo neMaritzburg elele endaweni yesihlanu ku-log, angeke ube neze lula.
"Bahlangene, banomdlalo omuhle futhi baqinile. Siyazi ukudlala nabo angeke kube lula."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
ISwallows iphebeze amahlebezi ngoMarques
2012-12-06 14:02
Johannesburg - Isikhulu seMoroka Swallows, uLeon Prins, siwaphebezile amahlebezi okuthi akusensuku zatshwala ijazi likamqeqeshi uZeca Marques ligcwale umoya.
Kugcwele ezinkundleni zokuxhumana ezifana noTwitter noFacebook ukuthi uMarques angase ajeze ngokungadlali kahle kweqembu kamuva, njengoba sekuphele izinyanga ezine engene ezicathulweni zikaGordon Igesund, kanti sekuphele izinyanga ezimbili anqoba iMTN8 naleli qembu.
IZinyoni azidlali kahle kuPremiership njengoba zingawinanga emidlalweni eyisikhombisa, kanti zihleli kunombolo 11 ohlwini lweligi.
Yize evuma ukuthi iqembu lakhe lidonsa kanzima, uPrins uthe kungukuphambuka kodwa ukuthi kuthiwe kuzoxoshwa uMarques.
“Cha, uZeca ngeke axoshwe, ngamampunge nje lawo,” kusho uPrins etshela iKickOff.com.
“Yebo, asidlali kahle, sibheke ekutheni abantu bakhuphule amasokisi, kodwa uZeca Marques akayi ndawo.”
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umama uvume elokubulala ingane
2013-02-21 08:17
Ingrid Oellermann, The Witness
Pietermaritzburg - Owesifazane, 29, uzivumele ngowakhe eNkantolo yeMantshi yaseMgungundlovu ukuthi unklinye wabulala ingane yakhe ethi naye uzozibulala, kepha waphazamiseka.
UNozipho Precious Maphanga, waseMbali, utshele iMantshi Ashin Singh ukuthi uzimisele ngokulivuma icala lokubulala indodana yakhe, u-Owami Maphanga, nobenezinyanga ezingu-16 ubudala, eWillowfountain ngeSonto.
UMaphanga ube esecela inkantolo ukuba imfunele ummeli woMbuso.
Uxwayiswe ngokuthi akaphoqelekile ukutshela inkantolo ukuthi kwenzakalani ngosuku lwesigameko, kodwa yena uthe ukhetha ukusho.
“Benginenkinga ngingahleli kahle ekhaya, ngaxoshwa. Bengifuna ukuzibulala nengane yami, kodwa ngithe sengizozibulala kwafika ingane yami endala yangiphazamisa sengilubulele usana lwami," esho.
- Landela
IzindabaNews24 kuTwitter
- The Witness


text:
Ubaba ugwaze wabulala izingane zilele
2012-11-09 07:26
Berlin - Indoda yaseGermany igwetshwe iminyaka engu-15 isewadini labagula ngengqondo ngokugwaza ibulale izingane zayo ezine zilele ngemuva kokuhlukana nonkosikazi.
Kuleli cala elishaqe isizwe, le ndoda, 37, ibulale amadodana ayo amathathu nendodakazi emzini wayo oseLower
Saxony.
Umama wazo ubeseholidini eDenmark ngesikhathi umyeni lo emthumelela umyalezo wokuthi usezibulele izingane.
Le ndoda kuthiwa izogcinwa nabagula ngengqondo ngoba kukhona izinkomba zokugula.
Nayo izamile ukuzibulala kodwa kwangenzeka, yalimala kabi nje kuphela.
- Landela
IzindabaNews24 kuTwitter
- Sapa-DPA


text:
Kuboshwe odlwengule indodakazi angayizali
2012-10-29 12:09
Johannesburg - Kuboshwe indoda, 58, ngemuva kokuqubuka kwezinsolo zokudlwengula indodakazi yayo engayizali eZola North, eSoweto, kusho amaphoyisa aseGauteng ngoMsombuluko.
UMakhubele uthe le ntombazane, 12, ibhalele umama wayo incwajana imchazela ngokwenzeka ngesikhathi esemsebenzini ngoLwesihlanu ebusuku, kusho uWarrant Officer Kay Makhubele.
Le ngane yabe isiphuthunyiswa esibhedlela sendawo nalapho kwaqinisekiswa khona ukuthi ingane idlwenguliwe.
Umama wengane wabe esehlaba umkhosi emaphoyiseni, esho.
Le ndoda kulindeleke ukuba ivele eNkantolo yeMantshi yaseProtea ngecala lokudlwengula kungekudala.
- Landela
IzindabaNews24 kuTwitter
- SAPA


text:
Ngeke silwe neTanzania - Malawi
2012-08-15 14:04
Blantyre - UMengameli waseMalawi uJoyce Banda uthe angeke kube khona impi phakathi kwezwe lakhe neTanzania mayelana nombango womngcele iLake Malawi, ekubhekeke ukuthi ibe yisizinda sikawoyela negesi.
"Ngisho kungathiwa izingxoxo aziphumeleli, angeke ibe khona impi phakathi kwethu nabafowethu nodadewethu baseTanzania. Zikhona izindlela ezingcono esiyozisebenzisa ukuthola isisombululo."
ITanzania ifuna kumiswe umsebenzi wokuhlanganisa uwoyela, kuqalwe kabusha izingxoxo, inkinga iqale ngonyaka owedlule ngesikhathi iMalawi inika inkampani yaseBrithani igunya lokuzophehla uwoyela.
UBanda ube ngumengameli ngenyangaka-Ephreli ngesikhathi kudlula emhlabeni uMengameli uBingu wa Mutharika, okunguhulumeni wakhe owakhipha imvume.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AFP


text:
Uphaphalazile uhulumeni - Umbono
2012-11-12 16:25
Cape Town - Uhulumeni waseGauteng ubonakale ebhidliza izindlu zabantu baseLenasia, ekuthiwa bazakhe emhlabeni abangavumelekile ukwakha kuwo.
Abanikazi bemizi bathi umhlaba abakhe kuwo bawuthenga, ngale kwalokho bathi imali abakhe ngayo kwayona ibolekwe emabhange.
Abafundi baphawula ngalesi senzo sokudicilelwa phansi kwemizi yabantu.
UBonginkosi B Dladla uthe: Udaba lokudilizelwa kwabantu izindlu bezakhele bona,
ngicanga ukuthi bekumele uhulumeni akhokhele amabhange okubolekwe kuwo imali
okwakhiwe ngayo.
Khona imithetho kumele ilandelwe ,uma izakhamuzi zathanga
izindawo kubantu abangekho emagunyeni okudayiswa kwezindawo bekumele kuqale
kuxoxiswane.
Ngokwami isixazululo kulento bekungukuthi kuhlanganiswe
zonke izinhlaka ezithintekayo kuhlalwe phansi kuboniswane.UThulas Toels Sibiya
uthe: Uhulumeni ukhombise ukungabi nozwelo kubantu, abahlali base Lenesia bebezimisele ngokukhokha bavele bayithenge kuhulumeni indawo.UMphatheni Mavundla
uthe: Uhulumeni bekumele abathengele leyo ndawo, uma engakwazi abakhele endaweni esemthethweni.
Kucacela noma ngubani ukuthi uhulumeni akabafuni ngempela abantu abamvotelayo, uncamela ukufihla abantu bangaphandle, abavoti uze abacabange mhla wokhetho.UMcebisi Madonsela
uthe: Cha uhulumeni uthathe ngamawala kakhulu, into ebekufanele ukuthi bayenze wukuthi baphenye bathole kabanzi ngale ndawo nokuthi yafinyelela kanjani ezandleni zabahlali.
UThulane Mlangeni
uthe: Kwaqala ngoTatane kwalandela iMarikana manje sekuyiLenasia, zishibhe kakhulu izimpilo zabantu baseNIngizimu Afrika, bazothi besuka bebe besibangela umsindo ngamavoti.
UMusa Zindela
uthe: Umsangano lo owenziwa nguhulumeni,akuhlukile nangesikhathi sikahulumeni wobandlululo.USiniko Nathi Chagi WaseBizana
uthe: Uyabhedanje lo hulumeni, uhluleka ukwakhela kuthi uma sebezakhele ababhidlizele, eyami bebeyoyibhidliza ngifile.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
WASHINGTON DC—
Amankampani eZimbabwe aqhubeka esadalala ngezizatho ezitshiyeneyo okwenza ehluleke ukulungisa impahla eneleyo yokuthengisela uzulu, kutsho umphathintambo wezemali uMnu Tendai Biti.
UBiti uveze lokhu esethula uluhlu lwendleko kahulumende, ibudget yomnyaka ozayo ngoLwesine.
Imbiko le igcizelelwa yiConfederation of Zimbabwe Industries, ethi kuminyaka edluleyo isilinganiso sokusebenza kwamankampani la kwehle kusuka ku-57% kwaya ku-44%.
Embikweni wayo, inhlanganiso le ithi uhulumende kumele athathe amanyathelo aqinileyo ukulungisisa loludaba. Manengi amankampani asevalile njalo amanye aqhubeka evala ikakhulu koBulawayo.
Ithi okubangela udubo lolu yikwehluleka kukahulumende ukuncedisa amankampani ngemali, ukusebenzisa imitshina esigugile enza ehluleke ukusebenza kuhle.
Esinye njalo isizatho yimpahla yakwamanye amazwe elentengo ephansi esigcwele ezitolo, okwenza kubenzima kwabalamankampani elizweni ukuthi bathengise impahla yabo.
Izinto lezi zigoqela ukudla okufana lenyama, amaqanda, izithelo, impuphu, inamnede lokunye okunenginengi.
Ukwenqabela loludubo, uMnu Biti uthi sekhweze umthelo omele ohlawulwe ngabantu abathenga izinto ezifana lotshwana kanye legwayi ikakhulu kweleSouth Africa.
Ingcwethi kwezenotho uMnu Masimba Kuchera uthi uhulumende kumele athethe amanyathelo aqinileyo ukuluvuselela amankampani.
UKuchera ugcizelele wathi nxa amankampani la engaqhubeka ethwele nzima, akusoze kubelula ukuthi umnotho welizwe uvuke ubuye ume ngezinyawo njengakuminyaka edluleyo.
Ingxoxo LoMnu Masimba Kuchera


text:
BULAWAYO—
Abesifazana beZimbabwe bathi bayaqhubeka ngemizamo yokuthuthukisa amathuba abo kwezenotho yelizwe kanye lakwezombusazwe okuvezwe ngubiko owethulwe yinhlanganiso yomanyano wamazwe womhlaba eye United Nations Development Programme 2011 Global Human Development Report ukuthi kusasilela.
EleZimbabwe ngelinye lamazwe abikwa esasilela ekuphakamiseni amalungelo lamathuba abesifazana nxa kuqathaniswa lamanye amazwe emhlabeni jikelele.
I-UNDP ithi iZimbabwe ikusibanga sokulikhulu phose lamatshumi amabili – 118 phakathi kwamazwe alikhulu lamatshumi edlula amane-146, ekunanzeni inhlalakahle yabesifazana.
Impumela le ivela ekuthini inhlangothi eziqakathekileyi ekuvuseleleni inotho yelizwe ezigoqela ezemigodi, ezokulima kanye lokwethekelelwa kwelizwe zonke zisaphethwe njalo zigcwele abesilisa.
Kubika intathelizindaba yeStudio 7 uNothando Sibanda ekoBulawayo.
Udaba lukaNothando Sibanda lwentuthuko yabesifazana


text:
Zingase ziphume sezinemali iziboshwa ejele
2012-11-20 12:06
Johannesburg - Isiboshwa esiziphethe kahle kungenzeka sithi sidedelwa ejele sibe sesifumbethe isamba esilinganisela ku-R20 000, njengamali ezosisiza siqale kabusha impilo, ngaphandle kokwephula umthetho.
Lokhu kungenzeka kuphela uma isiboshwa sizovuma ukuhlumeliswa isimilo siphinde sibe nenhlanhla yokuqashwa sisebenze imisebenzi yangaphakathi ezinhlelweni zoMnyango wezamaJele, kusho uNgqongqoshe woMnyango uSbu Ndebele, ekhuluma nabezindaba zeSowetan.
UNdebele usho kanjena ekhuluma eBoksburg, kuhlangene izinhlaka ezehlukene kudingidwa ngengwadla yokugcwala kwamajele, ezinye izindlela zokugweba izephula mthetho kanjalo nezinye izinto ezithinta izigwebo emazweni ase-Afrika.
Izinhlelo zamabhizinisi ekuzosebenza kuwo iziboshwa ziwuhlelo oluvele seluyaqhubeka.
Iziboshwa zisiza ezinhlelweni ezithinta ezolimo kanye nokwakhiwa kwefenisha esetshenziswa emiNyangweni kahulumeni, enye ithengiselwe umphakathi.
UNdebele uthi iziboshwa zizohola ngemisebenzi eziyenzayo kodwa imali ziyoze ziyithole uma sezidedelwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuphenywa ngowabulawa yiphoyisa egqekeza
2013-02-21 16:23
Johannesburg - Kuyaphenywa ngesehlakalo sokudubula, esenziwa yiphoyisa laseCenturion, elakhipha isitatimende lithi lidubule umuntu obezama ukugqekeza emzini walo ose-Eldoraigne.
"Iphoyisa laphaphama ebusuku lazithela kwizigilamkhuba ezazigqekeza, labe selidubula," kusho okhulumela amaphoyisa uLieutenant Colonel Katlego Mogale.
Kwashona isigelekeqe esisodwa, omunye walimala nokho wakwazi ukubaleka ngemoto yohlobo lwe-Opel Corsa.
"Kuphenywa icala lokubulala kanye nelokugqekeza," kusho uMogale, ongadalulanga okuningi ngephoyisa elibandakanyekayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ababoshiwe bebehlela ukusoconga uZuma
2012-12-18 14:31
Bloemfontein - Amalungu eqembu lontamo lukhuni abehlela ukubulala uMengameli Jacob Zuma, iPhini lakhe, oNgqongqoshe beKhabhinethi kanye nabaholi abaphezulu be-ANC, kutshelwe iNkantolo yeMantshi eBloemfontein ngoLwesibili.
Abaholi abane beqembu lontamo lukhulni bavele enkantolo ngamacala okuzama ukuketula uMbuso nobushokobezi ngoLwesibili.
Icala lisusiwe enkantolo-19 laya e-21 ukuze kungaphazameseki ukusebenza okwejwayelekile.
Umshushisi woMbuso uShaun Abrahams usola ukuthi laba abane -- uMark Trollip, uJohan Prinsloo, uMartin Keevy noHein Boonzaaier – bebeyingxenye yeqembu ebelihlela ukuhlasela eMangaung, ukuze babulale abaholi bezwe.
UMbuso usola ukuthi laba kanye nabanye baqala ukuhlela lokhu ngasekuqaleni konyaka, basungula iqembu lontamo lukhuni, iBoere Party.
UMbuso uphinde wethula ngaphambi kweMantshi uMonde Matshaya ukuthi leli qembu belihlele ukuhlasela inkomfa ye-ANC eMangaung.
UMbuso uphinde waveza ukuthi unobufakazi bokuthi abasolwa bese benze ucwaningo lwabo lokuqhuba lo msebenzi, njengoba kunezithombe zendawo ebizosetshenziswa abaholi abaphezulu beqembu nabahulumeni ngesikhathi kuqhubeka inkomfa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuphele amahlathi kowabulala
2013-01-28 16:42
Durban - Inhlanzi ishelwe ngamanzi endodeni yaseThekwini eneminyaka engu-50 ubudala, ekuthiwa yabulala intombi yayo eminyakeni emine eyedlule, kusho amaphoyisa ngoMsombuluko.
Indoda lena iboshwe iseSydenham, ngeSonto, ngemuva kweminyaka emine ibaleka, kusho uCaptain Thulani Zwane.
UBrenda Pillay, 38, waxabana nesoka lakhe mhlaka-13 Ephreli, ngesikhathi esefulethini lakhe kuBrickfield Road, eThekwini.
Umsolwa lona kuthiwa wabe engafuni ukuhlukana nentombi eyabe isiqeda ubudlelwano.
"Udadewabo kamufi owabe ekhona ngesikhathi kuqala ingxabo, waphuma endlini eyofuna usizo, kwathi uma ebuya wathola udadewabo eseshonile," kusho uZwane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bayavota e-Angola
2012-08-31 12:01
Luanda - Sezivuliwe izikhungo zokuvota e-Angola njengoba abahlali bezovota okwesithathu eminyakeni engu-37 nekulindelwe ukuthi lubuyisele esikhundleni uMengameli uJose Eduardo dos Santos.
Abavoti baqale ukushaya ujenga ngezithuba zawo-07:00, zingu-10 000 izikhungo zokuvota ezikhona ezweni lonke.
Iqembu iPeople's Movement for the Liberation of Angola (MPLA), laba semandleni kusukela izwe lathola uzimelegeqe liphuma esandleni sePortugal ngonyaka ka-1975.
Namanje kulindeleke kube yilo elizonqoba ukhetho kuthi uMengameli uDos Santos aqhubeke nesikhundla.
UDos Santos ungumengameli wesibili e-Afrika osephathe isikhathi eside.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AFP


text:
Kubulawe ababili bokufika eBhambayiComment on this story
BONISWA MOHALE
KUBANJWE umoya ngokuthi kungaqubuki udlame nokuhlaselwa kwabokufika kuleli enyakatho neTheku.
Sishubile isimo eBhambayi, eNanda emuva kokubulawa kosomabhizinisi ababili baseSomalia ngoba besolwa yizakhamizi zakule ndawo ngokuwisa izitolo zabantu bakhona (eBhambayi).
Labo somabhizinisi babulawe ngempelasonto edlule kanti abantu bendawo babhoka ngolaka bathi bakhathele ngabokufika abadabuka eSomalia abathi babathathela amakhasimende ngenxa yokuthi izimpahla zabo zidayisa ngamanani aphansi.
Ngokusho komunye usomabhizinisi ongathandanga ukudalulwa, ziningi izitolo esezivaliwe zabantu abangumsinsi wokuzimilela eBhambayi ngenxa yabantu baseSomalia.
“Asikwazi ukuncintisana nabo ngoba izimpahla zabo zibiza amanani aphansi. Asazi ukuthi bazithola kanjani noma bayesekwa yini emazweni abo,” kubhoka lo somabhizinisi.
Ikhansela lendawo uMnuz Thulani Khunju izolo libize umhlangano ukuzama ukuxazulula le nkinga.
Liveze ukuthi kulo mhlangano abokufika abalibhadanga kuwo ngoba besabela ukuphepha. “Sihlela ukubiza umhlangano wosomabhizinisi bodwa hhayi umphakathi. Sinxuse namaphoyisa ukuba aqaphe isimo kule ndawo,” kusho uKhunju.
Uthe akuqali ukuthi kube nokungaboni ngaso linye phakathi kosomabhizinisi bendawo nalabo bokufika.
Ekuqaleni (ngaboMashi) kwaba nenkinga ngesikhathi beqala ama-tuckshop eduze kwezitolo zabantu bendawo njengoba sekuwudaba lokuthathwa kwamakhasimende manje.
Ubuye waveza ukuthi okwamanje bekuseyinkinga ephakathi kosomabhizinisi ingakakapakeli kakhulu emphakathini.
“Sifuna ukunqanda isihlava sodlame phakathi kwabokufika nabantu bendawo. Sifuna kuxoxiswane nabo abaseSomalia basho ukuthi bazithengaphi izimpahla zabo ukuze kungabikhona umdonsiswano okhona njengamanje,” kusho uKhunju.
UColonel Jay Naicker wamaphoyisa uthe bekungakaboshwa muntu ngesigamelo sokubulawa kwababili, kusaphenywa nokuthi ukubulawa kwabo kuhambisana nodlame oluqondiswe kwabokufika yini noma cha.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone umshayeli weloli eSoweto
2012-08-31 16:22
Johannesburg - Kushone umshayeli weloli ngesikhathi kudaleka ingozi yomgwaqo liginqika eProtea Glen, eSoweto, kusho abahambisa usizo oluphuthumayo eGoli.
Kubukeka sengathi umshayeli weloli elinamasondo angu-18 ubezama ukuvika ezinye izimoto ngesikhathi kudaleka ingozi, kusho okhulumela abezimo eziphuthumayo uRobert Mulaudzi.
Umshayeli utholakale ebhajwe ngaphakathi elolini, kudingakale kusetshenziswe izinsimbi ukuzama ukumtakula, kusho uMulaudzi.
– Landela IzindabaNews24 kuTwitter
(@IzindabaNews24).


text:
Angeke asidlulise isigwebo owabulalisa unina
2012-12-13 12:05
Durban - Owesifazane waseThekwini u-Astrid Tavira olahlwe yicala lokukhanda itulo lokubulala unina, angeke asidlulise isigwebo sakhe seminyaka engu-15, avuka naso eNkantolo yesiFunda khona eThekwini.
UTavira, 20, watholakala enecala lokubulalisa umama wakhe uFreda, 50, owaqala wadlwengulwa yisoka lakhe uWaleed Karriem, 34.
Icala lamlahla ngenyanga kaSeptemba, lona lenziwa ngenyanga ka-Agasti.
UKarriem wagwetshwa udilikajele.
IMantshi uNanette Otto, wanika uTavira iminyaka engu-15, wamlengisela eyisikhombisa.
NgoLwesithathu ummeli kaTavira uTwanette
Volskenk, utshele inkantolo ukuthi angeke asasifaka isicelo sokwedlulisa isigwebo, wangakhipha zizathu, kubika iphephandaba iThe Mercury.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Uvukwe ukugula umsolwa kwelakwaLotter
2011-10-27 14:51
Durban - Kube nesiphithiphithi eNkantolo eNkulu yaseThekwini ngesikhathi lowo osolwa ngelokubulala uMathew Naidoo engasaziswa kahle emuva kokubona izithombe zezisulu.
I-albhamu yezithombe ibiqukethe izithombe ezahlukene zendawo yesehlakalo kanjalo nezithombe zezisulu ezimbili emuva kokuhlolwa kwezidumbu zikaJohannes Lotter nonkosikazi wakhe uMaria Magdalena.
UNaidoo uqale ukungazizwa kahle ngesikhathi epheqa le albhamu enezithombe ezihlasimulisa umzimba.
Kuze kwadingeka ukuthi inkantolo ithathe ikhefu.
Usolwa ngokuba ngungqondongqondo ekubulaweni kwabazali bakaHardus noNicolette Lotter.
- Landela IzindabaNews24 kuTwitter
- SAPA


text:
I-ANC ifuna ukubuyisela ithemba kuleli
2012-10-30 08:30
Mayibongwe Maqhina, The Witness
Durban - I-ANC KwaZulu-Natal ifuna ukuthi inkomfa yaseMangaung ibuyisele ithemba emphakathini ukuze ikwazi ukuqhubeka nokubeka imigomo eyisa izwe phambili.
Lokhu kuvele ngoMsombuluko ngesikhathi kuhlangene abaholi besifundazwe engqungqutheleni yokuthuthukiswa komnotho eThekwini, kulungiselelwa inkomfa kaDisemba.
Lo mhlangano, obuyinguyazana, ubiyindlela yokulungiselela isifundazwe njengoba amaphaphu ephezulu kubhekwe eMangaung.
UNgqongqoshe wezeziMali uPravin Gordhan, isekela lakhe uNhlanhla Nene nalowo owayeyisikhulu seBhange Ngodla uTito Mboweni, bebengabanye abebehambele lo mhlangano.
Ekhuluma nabezindaba, uNdunankulu waKwaZulu-Natal uZweli Mkhize uthe bafuna ukuqinisekisa ukuthi amalungu azobe eyizithunywa enkomfeni azoqinisa imiphumela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Kugeleza awenduduzo ngokudlula kukaMgojoComment on this story
CELANI SIKHAKHANE noMLUNGISI GUMEDE
INGENA ingenile imiyalezo yenduduzo emndenini wesishoshovu samalungelo abantu esayibamba ishisa ngesikhathi somzabalazo uMfundisi Dkt Khoza Elliot Mbuyisa Mgojo ngemuva kokudlula emhlabeni ngokuzuma izolo ekuseni.
UMgojo (80) ushonele esibhedlela lapho ebengeniswe khona exinwe wukugula.
UMengameli wezwe uMnuz Jacob Zuma ungomunye wabakhalise umndeni wadlulisa namazwi enduduzo, wathi isizwe silahlekelwe sonke ngokushona kukaMgojo.
UNobhala we-ANC KwaZulu-Natal uMnuz Sihle Zikalala uthe uMgojo ubengumholi obehlukile kwabanye ethanda abantu enza isiqiniseko sokuthi amalungelo abo nentando yeningi iyahlonishwa.
“Ukudlula emhlabeni kukaMgojo kudale ukuthi izwe nombutho kaKhongolose walahlekelwa wumholi onohlonze,” kusho uZikalala.
Uthe uMgojo ubengumholi wezenkolo kodwa enganqeni ukuzimbandakanya nezombusazwe ngesikhathi esinzima somzabalazo.
“Ungomunye wabaholi bezenkolo abaphumela obala bawugxeka uhulumeni wobandlululo, waphinde wanxusa ukuthi kube khona ukulingana ngokwenza lokho wazibeka engcupheni yokuthi aboshwe noma abulawe,” kusho uZikalala.
UZikalala uthe kubuhlungu ukuthi uMgojo udlule emhlabeni i-ANC isithathe isinqumo sokumenza umfundisi wayo esifundazweni. Uthe lesi sinqumo sisanda kuthathwa, wengeza ngokuthi bekumele agcotshwe ngoLwesine olwedlule kodwa umndeni wacela ukuthi umcimbi uhlehliswe ngoba esesibhedlela.
UNdunankulu waKwaZulu-Natal uDkt Zweli Mkhize uthe umufi ubeyisakhumizi esidala esingasabi lutho futhi ebesihlale sizimisele ngokuveza izimfumo zabantu abadala.
“Sizomkhumbula ngokuthi ubehlale ebuza uhulumeni ukuthi kungani abantu abadala bencishwa ithuba lokubamba iqhaza ezinhlelweni ezifana nokuthuthukiswa kwemigomo nezidingo zabo,” usho kanje.
Indodana kaMgojo uMnuz Mxolisi Mgojo ithe uyise udlule emhlabeni ngemuva kokugula okumxine kusuka ngonyaka odlule ephuma engena ezibhedlela.
“Yize ubaba ebengumuntu wabantu futhi ezinikele emzabalazweni nasenkonzweni, ubeqinisekisa ukuthi uyazinika isikhathi sokuba nathi nokuthi siyakuthola esikudingayo,” kusho indodana.
Iveze ukuthi uyise bazomfihla ngoLwesibili oluzayo (Septhemba 11) eGamalakhe, ePort Shepstone.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Utholakale nesitho sangasese esikhwameni
2012-11-08 10:01
Johannesburg - Izolala ibaliwe indoda yase-Eastern Cape etholakale nesitho sangasese somshana wayo womfana esikhwameni sayo semali, ngokusho kombiko wamaphoyisa ngoLwesine.
Umfana, 18, waduka elokishini iThebe, eNqobo, ngeSonto, kusho uColonel Mzukisi Fatyela.
"NgoLwesithathu umphakathi uthole isitho sakhe sangasese esikhwameni semali sikamalume wakhe kwase kubizwa amaphoyisa," esho.
UFatyela uthi le ndoda, 42, iyise amaphoyisa ehlathini eliseMalande lapho kutholakale khona isidumbu salo mfana sicwiyiwe.
Ubeshumpulwe ikhanda, izingalo nemilenze, nobekubekwe bude buduze nesiqu sakhe.
Umalume uzovela eNkantolo yeMantshi yaseNqobo ngoLwesine, kusho uFatyela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Izakhamizi ezisezabelweni ezinjenge Masvingo, eMatabeleland lezinye, zithi abantu makhaza sebelima kulandela izulu eliqalise ukuna ngeviki ephelileyo.
Izakhamizi lezi zitshele iStudio 7 ukuthi laloba izulu leli lisina kancane, sezilethemba lokuthi inhlanyelo izamila iphinde itshakaze ngemfanelo nxa lingaqhubeka lisina.
Zithi zihlanyela umumbu lamabele anjenge nyawuthi ukwenzela ukuthi zithole isivuno esitshiyeneyo njengoba ukulima umumbu wodwa ulakho ukutsha nxa izulu lingasani kakhulu.
UMnumzana Khabo Malinga, isakhamuzi seLupane esabelweni se Matabeleland North, sithi kuyenzakala ukuthi ezinye izakhamizi zithole isivuno esithe xaxa ngomnyaka ozayo ka 2013.
Ingxoxo Esiyenze LoMnu. Khabo Malinga
UNkosikazi Sanelisiwe Ndlovu, isakhamuzi se Maphisa, esabeleweni se Matabeleland South, uthi kulezakhamizi ezehluleka ukulima ngenxa yokuswela amakhuba lokunye okutshiyeneyo.
Ingxoxo Esiyenze LoNkosikazi Sanelisiwe Ndlovu
UMnumzana Everson Ndlovu, ingcwethi kwezokuthuthukisa inotho kazulu, uthi zinengi izakhamizi ezilimayo okwamagama ngenxa yezulu elitshaye phansi kwazwela endaweni ezinengi eTshelanyemba, eMatabeleland South.
Ingxoxo Esiyenze loMnu. Everson ndlovu
Izulu liphuzile ukuna ezabelweni ezinengi eZimbabwe lapho okulendlala emangalisayo lonyaka. Abantu abedlula izigidi ezimbili bakhangelelwe ukuthi bazafuna ukudla okuholiswayo kungakavunwa ngomnyaka ozayo.


text:
UZille akaxhumane nongqongqoshe - Zuma
2012-11-15 14:03
Cape Town - UNdunakulu waseWestern Cape uHelen Zille kumele axhumane nongqongqoshe ezingeni likazwelonke, uma efuna usizo ngodaba oluthinta abasebenzi basemapulazini, kusho uMengameli uJacob Zuma, ngoLwesine.
"Sifuna ukukubeka kucace ukuthi undunankulu unalo lonke ilungelo lokuxhumana nongqongqoshe bakazwelonke, kulungiswe udaba lwabasebenzi basemapulazini, unalo nelungelo lokuxhumana nezikhulu zakwaSA Police Services," kusho umkhulumeli kaZuma uMac Maharaj.
"Undunankulu kumele asebenzisane nozakwabo, alandele izinhlaka ezifanele kuze ezothola usizo aludingayo."
UZille ubhalele uZuma incwadi emcela ukuthi angenelele odabeni oluthinta umbhikisho wabasebenzi basemapulazini oqhubeka eDe Doorns.
"Isimo esingesihle esiqhubeka eWestern Cape sizochaphazela iNingizimu Afrika yonke uma singanqandwa ngokushesha," kusho incwadi kaZille.
UZille ucele uZuma noNgqongqoshe wezabaSebenzi uMildred Oliphant, wathi abazame ukulungisa isimo.
Abasebenzi basepulazini lamagilebhisi bangena esitelekeni samaholo, isiteleka sidonse isikhathi esiyisonto, bebefuna ukwenyuselwa amaholo afike ku-R150 ngosuku.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Batelebhele emgwaqeni yeTheku abe-ANC
2013-01-11 13:09
Durban - Izinkumbi zabantu abathanda iqembu likaKhongolose, zidele amakhaza nemvula zashaya umgwaqo eThekwini, kubungazwa iminyaka engu-101, kwasungulwa uKhongolose, oyiqembu elibusayo eNingizimu Afrika.
Uhambo lusuke emgwaqeni uPixley ka Seme Street, lwajikeleza idolobha lwaya kophelela kuStalwart Simelane Street.
Umbukiso we-ANC ubuhlanganisa namalungu enhlangano abefake izikibha ezinemibala yeqembu nekhanda likaMengameli uJacob Zuma.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Khona abangakazitholi izincwadi - DA
2012-09-04 16:33
Johannesburg - Kukhona abanye abafundi esikoleni samabanga aphansi i-Edenglen Primary School, eKurhuleni, namanje abangakazitholi izincwadi, kusho iDemocratic Alliance eGauteng.
"Akwamukelekile neze ukuthi unyaka usungaze uphethwe kukhona abafundi abangakaze bazithole izincwadi," kusho umkhumeli we-DA uKhume Ramulifho.
Umkhulumeli woMnyango uCharles Phahlane uthe indaba yezincwadi yindaba endala wathi akukhulunywe nomnyango kuzwelonke.
Isikhulu eMnyangweni weMfundo eyisiSekelo uPanyaza Lesufi uthe ziyethusa lezi zindaba.
"Akukwazi ukwenzeka lokho. Kungani uMnyango ungazi ngakho?"
ULesufi uthe uMnyango unomgomo wokuthi izincwadi zithunyelwa zingakapheli izinsuku ezingu-18 wazisiwe ngokushoda kwazo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Makuqiniswe ezokuphepha ezitimeleni - Fedusa
2012-12-28 13:01
Johannesburg - Kumele zithi ukukhushulwa ezokuphepha ezitimeleni kulandela ukubulawa komshayeli wesitimela ePitoli, kusho inyunyana edlelana nezezitimela ngoLwesihlanu.
"Kumele kube khona onogada abahlomile futhi abaqeqeshiwe kulezi zitimela eziyingozi," kusho izikhulu zenyunyana ezitatimendeni.
Umshayeli wesitimela uJP du Plessis watholakala eshonile esitimeleni ngaphandle kwesiteshi sesitimela iHercules ePitoli ngoLwesibili.
Okhulumela amaphoyisa uLieutenant Colonel Lungelo Dlamini uthi kwebiwa amaselula amabili endaweni yesigameko kwabonakala amadoda amabili ewela ujantshi ngemuva kwalesi sigameko, kanti yiwo angabasolwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA